

**ALPHA BANK ΥΠΗΡΕΣΙΕΣ ΕΝΗΜΕΡΩΣΕΩΣ ΟΦΕΙΛΕΤΩΝ ΑΝΩΝΥΜΟΣ ΕΤΑΙΡΙΑ**

**ΕΤΗΣΙΑ ΟΙΚΟΝΟΜΙΚΗ ΕΚΘΕΣΗ**

**Χρήσεως από 1η Ιανουαρίου μέχρι 31η Δεκεμβρίου 2017**

**(σύμφωνα με τα Διεθνή Πρότυπα Χρηματοοικονομικής Πληροφόρησης)**

****

**ΑΘΗΝΑΙ**

**Ιούνιοσ 2018**

|  |  |
| --- | --- |
| **ΠΙΝΑΚΑΣ ΠΕΡΙΕΧΟΜΕΝΩΝ** |  |
|  |  |  |  |
|  |  |  | **Σελίδα** |

[Έκθεση διαχειρίσεως του Διοικητικού Συμβουλίου 4](#_Toc518483912)

[Έκθεση Ελέγχου Ανεξάρτητου Ορκωτού Ελεγκτή 8](#_Toc518483914)

[Οικονομικές Καταστάσεις της 31.12.2017 11](#_Toc518483915)

[Κατάσταση Αποτελεσμάτων 11](#_Toc518483916)

[Ισολογισμός 12](#_Toc518483917)

[Κατάσταση Συνολικού Αποτελέσματος 13](#_Toc518483918)

[Κατάσταση Μεταβολών Καθαρής Θέσεως 14](#_Toc518483919)

[Κατάσταση Ταμειακών Ροών 15](#_Toc518483920)

[Σημειώσεις επί των Οικονομικών Καταστάσεων 16](#_Toc518483921)

[Γενικές πληροφορίες για την Εταιρία 16](#_Toc518483922)

[1. Ακολουθούμενες Λογιστικές Αρχές 17](#_Toc518483923)

[1.1 Βάση παρουσίασης των οικονομικών καταστάσεων 17](#_Toc518483924)

[1.2 Πληροφόρηση κατά τομέα 27](#_Toc518483925)

[1.3 Συναλλαγές σε ξένο νόμισμα 27](#_Toc518483926)

[1.4 Ενσώματα πάγια 27](#_Toc518483927)

[1.5 Άυλα στοιχεία ενεργητικού 27](#_Toc518483928)

[1.6 Απομείωση αξίας παγίων περιουσιακών στοιχείων 27](#_Toc518483929)

[1.7 Χρηματοοικονομικά μέσα 28](#_Toc518483930)

[1.8 Προσδιορισµός εύλογης αξίας 28](#_Toc518483931)

[1.9 Απαιτήσεις από πελάτες 28](#_Toc518483932)

[1.10 Φόρος εισοδήματος 29](#_Toc518483933)

[1.11 Ταμείο και διαθέσιμα 29](#_Toc518483934)

[1.12 Υποχρεώσεις καθορισμένων παροχών στους εργαζομένους 29](#_Toc518483935)

[1.13 Προβλέψεις 29](#_Toc518483936)

[1.14 Μισθώσεις 30](#_Toc518483937)

[1.15 Έσοδα 30](#_Toc518483938)

[1.16 Συνδεδεμένα μέρη 31](#_Toc518483939)

[1.17 Συγκριτικά στοιχεία 31](#_Toc518483940)

[Αποτελέσματα 32](#_Toc518483941)

[2. Έσοδα παροχής υπηρεσιών 32](#_Toc518483942)

[3. Αμοιβές και έξοδα προσωπικού 32](#_Toc518483943)

[4. Αμοιβές τρίτων 32](#_Toc518483944)

[5. Λοιπά έξοδα 33](#_Toc518483945)

[6. Χρηματοοικονομικά αποτελέσματα 33](#_Toc518483946)

[7. Φόρος εισοδήματος 33](#_Toc518483947)

[8. Κέρδη ανά μετοχή 35](#_Toc518483948)

[Ενεργητικό 36](#_Toc518483949)

[9. Πελάτες 36](#_Toc518483950)

[10. Λοιπές απαιτήσεις 36](#_Toc518483951)

[11. Ταμείο και διαθέσιμα 36](#_Toc518483952)

[Καθαρή Θέση και Υποχρεώσεις 36](#_Toc518483953)

[12. Καθαρή θέση 36](#_Toc518483954)

[13. Υποχρεώσεις καθορισμένων παροχών προσωπικού 37](#_Toc518483955)

[14. Υποχρεώσεις προς προμηθευτές 38](#_Toc518483956)

[Πρόσθετες πληροφορίες 38](#_Toc518483957)

[15. Διαχείριση χρηματοοικονομικών κινδύνων 38](#_Toc518483958)

[16. Συναλλαγές συνδεδεμένων μερών 39](#_Toc518483959)

[17. Ενδεχόμενες υποχρεώσεις και δεσμεύσεις 40](#_Toc518483960)

[18. Αμοιβές εκλεγμένων Ορκωτών Ελεγκτών Λογιστών 40](#_Toc518483961)

[19. Γεγονότα μετά την ημερομηνία του Ισολογισμού 40](#_Toc518483962)

**[Έκθεση Διαχειρίσεως του Διοικητικού Συμβουλίου](#_Toc516758799)**

**προς τους κ.κ Μετόχους της Εταιρίας**

**«ALPHA BANK ΥΠΗΡΕΣΙΕΣ ΕΝΗΜΕΡΩΣΕΩΣ ΟΦΕΙΛΕΤΩΝ ΑΝΩΝΥΜΟΣ ΕΤΑΙΡΙΑ»**

**για την 3η εταιρική χρήση που έληξε την 31η Δεκεμβρίου 2017**

**(διαχείριση από 1η Ιανουαρίου έως 31η Δεκεμβρίου 2017)**

Κύριοι Μέτοχοι,

Σύμφωνα με το Νόμο και το Καταστατικό της Εταιρίας έχουμε την τιμή να σας υποβάλλουμε για έγκριση τις Οικονομικές Καταστάσεις που συντάχθηκαν από το Διοικητικό Συμβούλιο για την 3η Διαχειριστική Χρήση της από την 1η Ιανουαρίου έως την 31η Δεκεμβρίου 2017.

Η παρούσα έκθεση του Διοικητικού Συμβουλίου της «ALPHA BANK ΥΠΗΡΕΣΙΕΣ ΕΝΗΜΕΡΩΣΕΩΣ ΟΦΕΙΛΕΤΩΝ ΑΝΩΝΥΜΟΣ ΕΤΑΙΡΙΑ», έχει συνταχθεί με βάση τις διατάξεις του άρθρου 136 του Κ.Ν. 2190/1920 και αναφέρεται στις Ετήσιες Οικονομικές Καταστάσεις της 31 Δεκεμβρίου 2017 και της χρήσεως που έληξε την ημερομηνία αυτή.

**Εξέλιξη εργασιών και οικονομική θέση της Εταιρίας**

Η κλειόμενη χρήση αποτελεί την τρίτη χρήση λειτουργίας της Εταιρίας κατά την οποία διαμόρφωσε κύκλο εργασιών € 4.841.611,70 έναντι € 621.300,00 στην προηγούμενη χρήση που αποτέλεσε την έναρξη της δραστηριοποιήσεως της νεοσυσταθείσης Εταιρίας. Το σύνολο των εσόδων αυτών προέρχονται από παροχή υπηρεσιών διαχειρίσεως χαρτοφυλακίου καταναλωτικής, στεγαστικής και επιχειρηματικής πίστεως προς την Alpha Τράπεζα ΑΕ.

Η Εταιρία μας πραγματοποίησε στην κλειόμενη χρήση που έληξε την 31η Δεκεμβρίου 2017 συνολικά κέρδη , μετά το φόρο εισοδήματος, τα οποία ανήλθαν σε € 239.995,75 (31η Δεκεμβρίου 2016: κέρδη €60.320,24). Τα κέρδη προ φόρου εισοδήματος την 31η Δεκεμβρίου 2016 ανήλθαν σε € 340.268,66 (31η Δεκεμβρίου 2016: κέρδη € 84.958,09).

Τα έξοδα χρήσης αναλύονται ως κατωτέρω:

|  |
| --- |
|  |
|  | **1.1.2017- 31.12.2017** | **1.1.2016- 31.12.2016** |
| Αμοιβές και έξοδα προσωπικούΑμοιβές διαθέσεως προσωπικού Π.ΑΥπηρεσίες δανεισμένου προσωπικού  | 133.403,332.915.056,67148.195,39 | -348.331,5713.160,17 |
| Υπηρεσίες Πληροφορικής & ΛογιστηρίουΈξοδα τρίτων Αμοιβές ελεγκτών  | 1.141.695,8713.968,007.000,00 | 160.824,83361,205.000,00 |
| Ενοίκια | 74.108,50 | 2.017,50 |
| Συνδρομές-Εισφορές | - | 320,00 |
| ΑσφάλιστραΤηλεπικοινωνίες-ταχυδρομικάΦόροι-τέληΔιάφορα έξοδαΑποσβέσεις | -37.289,516.217,4822.557,846,92 | 3.300,442.435,06340,86209,93-- |
|  | **4.499.499,51** | **536.301,56** |
|  |  |

Ο φόρος εισοδήματος που καταχωρήθηκε στην κατάσταση αποτελεσμάτων για την κλειόμενη χρήση ανέρχεται σε € 100.272,91 (2016: € 24.637,85).

Οι βασικοί χρηματοοικονομικοί δείκτες της Εταιρίας για την χρήση 2017 αναλύονται κατωτέρω:

* **Αριθμοδείκτες οικονομικής διάρθρωσης**

|  |  |  |  |  |
| --- | --- | --- | --- | --- |
|  *(ποσά σε ευρώ)* |  |  | **31.12.2013** |  |
|

|  |  |  |  |  |
| --- | --- | --- | --- | --- |
|  | **31.12.2017** |  | **31.12.2016** |  |

|  |  |  |  |  |
| --- | --- | --- | --- | --- |
| Ίδια κεφάλαια  | 635.940,25 | =57,27% | 395.944,50 | =122,96% |
| Σύνολο υποχρεώσεων  | 1.110.370,29 | 322.003,67 |
|  |  |  |  |  |

Ο ανωτέρω αριθμοδείκτης παρουσιάζει την οικονομική αυτάρκεια της Εταιρίας.

|  |  |  |  |  |
| --- | --- | --- | --- | --- |
| Σύνολο υποχρεώσεων | 1.110.370,29 | =63,58% | 322.003,67 | =44,85% |
| Σύνολο παθητικού | 1.746.310,54 | 717.948,17 |
|  |  |  |  |  |

Ο παραπάνω δείκτης δείχνει την δανειακή εξάρτηση της Εταιρίας.

|  |  |  |  |  |
| --- | --- | --- | --- | --- |
| Κεφάλαιο κινήσεως  | 664.107,89 | =38,04% | 395.944,50 | =55,15% |
| Κυκλοφορούν ενεργητικό | 1.745.902,46 | 717.948,17 |
|  |  |  |  |  |

Ο αριθμοδείκτης αυτός απεικονίζει σε ποσοστό το τμήμα του Κυκλοφορούντος ενεργητικού το οποίο χρηματοδοτείται από το πλεόνασμα των διαρκών κεφαλαίων (Ιδίων Κεφαλαίων και Μακροπρόθεσμων υποχρεώσεων).* **Αριθμοδείκτες αποδόσεως και αποδοτικότητας**

|  |  |  |  |  |
| --- | --- | --- | --- | --- |
| Καθαρά αποτελέσματα χρήσεως προ φόρων  | 340.268,66 | = 7,03% | 84.958,09 | = 13,67% |
| Κύκλος εργασιών | 4.841.611,70 | 621.300,00 |
|  |  |  |  |  |

Ο αριθμοδείκτης αυτός απεικονίζει την συνολική απόδοση της εταιρίας σε σύγκριση με τα συνολικά της έσοδα

|  |  |  |  |  |
| --- | --- | --- | --- | --- |
| Καθαρά αποτελέσματα χρήσεως προ φόρων  | 340.268,66 | =53,51% | 84.958,09 | =21,46% |
| Ίδια κεφάλαια | 635.940,25 | 395.944,50 |
|  |  |  |  |  |

Ο αριθμοδείκτης αυτός απεικονίζει την αποδοτικότητα των ιδίων κεφαλαίων της εταιρίας. |  | =  | 333.931,12 | = 98,27% |

**Κατεχόμενα χρεόγραφα**

Η Εταιρία την 31.12.2017 δεν είχε στην κατοχή της χρεόγραφα.

**Διαθέσιμο συνάλλαγμα**

Η Εταιρία την 31η Δεκεμβρίου 2017 δεν είχε στην κατοχή της συνάλλαγμα.

**Ακίνητα**

Η Εταιρία την 31η Δεκεμβρίου 2017 δεν είχε στην κατοχή της ακίνητα.

**Υποκαταστήματα**

Η Εταιρία την 31η Δεκεμβρίου 2017 έχει υποκατάστημα στη Λεωφόρο Συγγρού 54.

**Εργασιακά Ζητήματα**

Ο αριθμός του μισθοδοτούμενου προσωπικού κατά την 31η Δεκεμβρίου 2017 ήταν 4 άτομα (31η Δεκεμβρίου 2016 - άτομα) για τα οποία εφάρμοσε τη γενικότερη πολιτική του Ομίλου Alpha Bank για εργασιακά θέματα.

Συνολικά τα αποτελέσματα χρήσης 2017 επιβαρύνθηκαν με μισθούς, εργοδοτικές εισφορές και λοιπές παροχές που αφορούν στο προσωπικό ποσού € 133.403,33 (χρήση 2016 € -) και με δαπάνη δανεισμένου προσωπικού € 148.195,39 (χρήση 2016 € 13.160,17). Επίσης κατέβαλε ως αμοιβές σε εταιρίες διαθέσεως προσωπικού Π.Α € 2.915.056,67 (χρήση 2016 € 348.331,57)

|  |  |
| --- | --- |
|  | **Από 1η Ιανουαρίου έως** |
|  | **31.12.2017** |  | **31.12.2016** |
| Τακτικές αποδοχές | 85.090,74 |  | - |
| Εργοδοτικές εισφορές | 19.186,87 |  | - |
| Λοιπές παροχές προσωπικού | 550,00 |  | - |
| Υποχρεώσεις καθορισμένων παροχών στους εργαζομένους | 28.575,72 |  | - |
| Δαπάνη δανεισμένου προσωπικούΑμοιβές Εταιριών διαθέσεως προσωπικού Π.Α | 148.195,392.915.056,67 |  | 13.160,17348.331,57 |
| Σύνολο | **3.196.655,39** |  | **361.491,74** |

**Διαχείριση κινδύνων**

Η Εταιρία δίδει ιδιαίτερη βαρύτητα στην αναγνώριση, μέτρηση και διαχείριση των αναλαμβανομένων κινδύνων που την αφορούν όπως είναι ο κίνδυνος συνθηκών αγοράς ,συνεργαζόμενη με την Μονάδα Διαχειρίσεως κινδύνων του Ομίλου της Alpha Bank. Ο κίνδυνος συνθηκών αγοράς συνίσταται στον κίνδυνο συγκέντρωσης πελατείας καθόσον κύριος πελάτης της Εταιρίας είναι η Alpha Bank. Οι εμπορικές απαιτήσεις προέρχονται από την Alpha Bank με αποτέλεσμα την ελαχιστοποίηση του κινδύνου από επισφάλειες. Για τον ίδιο λόγο ο κίνδυνος ρευστότητας κρίνεται περιορισμένος ενώ γίνεται επαρκής διαχείριση των διαθεσίμων της προκειμένου να καλύπτονται οι υποχρεώσεις της.

**Περιβαλλοντικά ζητήματα**

Η Εταιρία δεν έχει δραστηριότητες οι οποίες να επηρεάζουν το περιβάλλον και γενικότερα έχει ως γνώμονα την πολιτική του Ομίλου της Alpha Bank για τα ζητήματα αυτά.

**Λογιστικές αρχές**

Οι οικονομικές καταστάσεις της Εταιρίας καταρτίσθηκαν από τη Διοίκησή της με βάση τα Διεθνή Πρότυπα Χρηματοοικονομικής Πληροφόρησης («ΔΠΧΠ») (International Financial Reporting Standards - IFRS), που έχουν υιοθετηθεί από την Ευρωπαϊκή Ένωση, σύμφωνα με τον Κανονισμό αριθ. 1606/2002 της Ευρωπαϊκής Ενώσης.

Η σύνταξη των οικονομικών καταστάσεων σύμφωνα με τα Δ.Π.Χ.Π. απαιτεί τη χρήση ορισμένων λογιστικών εκτιμήσεων και παραδοχών. Επίσης, απαιτεί την άσκηση κρίσης από τη Διοίκηση κατά τη διαδικασία εφαρμογής των λογιστικών αρχών της Εταιρίας. Οι εκτιμήσεις και παραδοχές βασίζονται στην καλύτερη δυνατή γνώση της Διοίκησης της Εταιρίας σε σχέση µε τις τρέχουσες συνθήκες.

Οι οικονομικές καταστάσεις συντάσσονται βάσει της αρχής του ιστορικού κόστους και της αρχής της συνέχισης της λειτουργίας της.

Δεν υπάρχουν πρότυπα και διερμηνείες προτύπων που να έχουν εφαρμοστεί πριν από την ημερομηνία έναρξης της εφαρμογής τους.

**Διανομή μερισμάτων**

Με βάση την ελληνική εμπορική νομοθεσία, οι εταιρίες υποχρεούνται στην ετήσια καταβολή μερίσματος. Συγκεκριμένα, διανέμεται σαν μέρισμα το 35% των καθαρών κερδών μετά το φόρο εισοδήματος, και αφού σχηματισθεί το κατά νόμο τακτικό αποθεματικό. Ωστόσο, είναι επίσης δυνατή η παρέκκλιση από τα ως άνω ισχύοντα, κατόπιν ειδικής εγκρίσεως από τη Γενική Συνέλευση των Μετόχων με την απαιτούμενη, από τον κωδ. Ν. 2190/1920, απαρτία και πλειοψηφία.

Το Διοικητικό Συμβούλιο θα προτείνει στη Γενική Συνέλευση των Μετόχων τη μη διανομή μερίσματος.

**Προοπτικές-στόχοι**

Στην χρήση του 2017 η Εταιρία επέκτεινε τις δραστηριότητες διαχειρίσεως του χαρτοφυλακίου της Alpha Bank επιτυγχάνοντας τους τεθέντες στόχους με αποτέλεσμα την σημαντική αύξηση του κύκλου εργασιών σε σχέση με πέρυσι. Για το 2018 έχει προϋπολογισθεί αύξηση του συνολικού χαρτοφυλακίου αναθέσεως το οποίο θα αποφέρει ανάλογα ενίσχυση των εσόδων και της κερδοφορίας.

Η Διοίκηση της Εταιρίας για τη χρήση του 2018 στοχεύει στην βελτιστοποίηση της διαχειρίσεως των χαρτοφυλακίων ανάθεσης παρέχοντας υψηλά επίπεδα παρεχόμενων υπηρεσιών εντός του πλαισίου αρχών Πολιτικής και Διαδικασιών του Ομίλου Alpha Bank.

Βασικοί στόχοι της Εταιρίας παραμένουν η αύξηση της παραγωγικότητας / αποδοτικότητας των υπαλλήλων, την αποτελεσματική επικοινωνία με τους οφειλέτες με χρήση όλων των εργαλείων επίλυσης / διευθέτησης οφειλών και την εν τέλει συνολική βελτίωση του υπό διαχείριση χαρτοφυλακίου της Alpha Bank.

Κύριοι Μέτοχοι,

το Διοικητικό Συμβούλιο σας προσκαλεί να εγκρίνετε τις Οικονομικές Καταστάσεις της τρίτης εταιρικής χρήσεως από την 1η Ιανουαρίου 2017 μέχρι την 31η Δεκεμβρίου 2017 και να απαλλάξετε το Διοικητικό Συμβούλιο και τους Ελεγκτές από κάθε ευθύνη για τη χρήση αυτή.

Αθήναι, 29 Ιουνίου 2018

Ο Πρόεδρος του Διοικητικού Συμβουλίου

Λάζαρος Α.Παπαγαρυφάλλου

|  |  |
| --- | --- |
|  | Deloitte Ανώνυμη Εταιρία Ορκωτών Ελεγκτών ΛογιστώνΦραγκοκκλησιάς 3α & Γρανικού 151 25 Μαρούσι Αθήνα, ΕλλάδαΤηλ.: +30 210 6781 100Fax: +30 210 6776 221-2www.deloitte.gr |



**Έκθεση Ανεξάρτητου Ορκωτού Ελεγκτή Λογιστή**

Προς τους Μετόχους της Εταιρείας «ALPHA BANK ΥΠΗΡΕΣΙΕΣ ΕΝΗΜΕΡΩΣΕΩΣ ΟΦΕΙΛΕΤΩΝ ΑΝΩΝΥΜΟΣ ΕΤΑΙΡΙΑ»

**Έκθεση Ελέγχου επί των Οικονομικών Καταστάσεων**

**Γνώμη**

Έχουμε ελέγξει τις συνημμένες οικονομικές καταστάσεις της εταιρείας «ALPHA BANK ΥΠΗΡΕΣΙΕΣ ΕΝΗΜΕΡΩΣΕΩΣ ΟΦΕΙΛΕΤΩΝ ΑΝΩΝΥΜΟΣ ΕΤΑΙΡΙΑ»(η Εταιρεία), οι οποίες αποτελούνται από τον ισολογισμό της 31ης Δεκεμβρίου 2017, τις καταστάσεις αποτελεσμάτων και συνολικού αποτελέσματος, την κατάσταση μεταβολών καθαρής θέσεως και την κατάσταση ταμειακών ροών της χρήσεως που έληξε την ημερομηνία αυτή, καθώς και περίληψη σημαντικών λογιστικών αρχών και μεθόδων και λοιπές επεξηγηματικές πληροφορίες.

Κατά τη γνώμη μας, οι συνημμένες οικονομικές καταστάσεις παρουσιάζουν εύλογα, από κάθε ουσιώδη άποψη, την οικονομική θέση της εταιρείας «ALPHA BANK NOTIFICATION SERVICES» κατά την 31η Δεκεμβρίου 2017, τη χρηματοοικονομική της επίδοση και τις ταμειακές της ροές για τη χρήση που έληξε την ημερομηνία αυτή σύμφωνα με τα Διεθνή Πρότυπα Χρηματοοικονομικής Πληροφόρησης (ΔΠΧΠ), όπως αυτά έχουν υιοθετηθεί από την Ευρωπαϊκή Ένωση και συνάδουν με τις κανονιστικές απαιτήσεις του Κωδ. Ν. 2190/1920.

**Βάση γνώμης**

Διενεργήσαμε τον έλεγχό μας σύμφωνα με τα Διεθνή Πρότυπα Ελέγχου (ΔΠΕ) όπως αυτά έχουν ενσωματωθεί στην Ελληνική Νομοθεσία. Οι ευθύνες μας, σύμφωνα με τα πρότυπα αυτά περιγράφονται περαιτέρω στην παράγραφο της έκθεσής μας “Ευθύνες ελεγκτή για τον έλεγχο των οικονομικών καταστάσεων”. Είμαστε ανεξάρτητοι από την Εταιρεία σύμφωνα με τον Κώδικα Δεοντολογίας για Επαγγελματίες Ελεγκτές του Συμβουλίου Διεθνών Προτύπων Δεοντολογίας Ελεγκτών, όπως αυτός έχει ενσωματωθεί στην Ελληνική Νομοθεσία και τις απαιτήσεις δεοντολογίας που σχετίζονται με τον έλεγχο των οικονομικών καταστάσεων στην Ελλάδα και έχουμε εκπληρώσει τις δεοντολογικές μας υποχρεώσεις σύμφωνα με τις απαιτήσεις της ισχύουσας νομοθεσίας και του προαναφερόμενου Κώδικα Δεοντολογίας. Πιστεύουμε ότι τα ελεγκτικά τεκμήρια που έχουμε αποκτήσει είναι επαρκή και κατάλληλα να παρέχουν βάση για τη γνώμη μας.

**Άλλο Θέμα**

Οι οικονομικές καταστάσεις της Εταιρείας για την προηγούμενη χρήση που έληξε την 31η Δεκεμβρίου 2016 ελέγχθηκαν από άλλη ελεγκτική εταιρεία. Για την εν λόγω χρήση ο Ορκωτός Ελεγκτής Λογιστής εξέδωσε την 29η Ιουνίου 2017 έκθεση ελέγχου με σύμφωνη γνώμη.

**Ευθύνες της διοίκησης επί των οικονομικών καταστάσεων**

Η διοίκηση έχει την ευθύνη για την κατάρτιση και εύλογη παρουσίαση των οικονομικών καταστάσεων σύμφωνα με τα ΔΠΧΠ όπως αυτά έχουν υιοθετηθεί από την Ευρωπαϊκή Ένωση, όπως και για εκείνες τις δικλίδες εσωτερικού ελέγχου που η διοίκηση καθορίζει ως απαραίτητες, ώστε να καθίσταται δυνατή η κατάρτιση των οικονομικών καταστάσεων απαλλαγμένων από ουσιώδες σφάλμα, που οφείλεται είτε σε απάτη είτε σε λάθος.

Κατά την κατάρτιση των οικονομικών καταστάσεων, η διοίκηση είναι υπεύθυνη για την αξιολόγηση της ικανότητας της Εταιρείας να συνεχίσει την δραστηριότητά της, γνωστοποιώντας όπου συντρέχει τέτοια περίπτωση, τα θέματα που σχετίζονται με τη συνεχιζόμενη δραστηριότητα και τη χρήση της λογιστικής βάσης της συνεχιζόμενης δραστηριότητας, εκτός και εάν η διοίκηση είτε προτίθεται να ρευστοποιήσει την Εταιρεία ή να διακόψει τη δραστηριότητά της ή δεν έχει άλλη ρεαλιστική εναλλακτική επιλογή από το να προχωρήσει σ ’αυτές τις ενέργειες.

**Ευθύνες ελεγκτή για τον έλεγχο των οικονομικών καταστάσεων**

Οι στόχοι μας είναι να αποκτήσουμε εύλογη διασφάλιση για το κατά πόσο οι οικονομικές καταστάσεις, στο σύνολο τους, είναι απαλλαγμένες από ουσιώδες σφάλμα, που οφείλεται είτε σε απάτη είτε σε λάθος και να εκδώσουμε έκθεση ελεγκτή, η οποία περιλαμβάνει τη γνώμη μας. Η εύλογη διασφάλιση συνιστά διασφάλιση υψηλού επιπέδου, αλλά δεν είναι εγγύηση ότι ο έλεγχος που διενεργείται σύμφωνα με τα ΔΠΕ, όπως αυτά έχουν ενσωματωθεί στην Ελληνική Νομοθεσία, θα εντοπίζει πάντα ένα ουσιώδες σφάλμα, όταν αυτό υπάρχει. Σφάλματα δύναται να προκύψουν από απάτη ή από λάθος και θεωρούνται ουσιώδη όταν, μεμονωμένα ή αθροιστικά, θα μπορούσε εύλογα να αναμένεται ότι θα επηρέαζαν τις οικονομικές αποφάσεις των χρηστών, που λαμβάνονται με βάση αυτές τις οικονομικές καταστάσεις.

Ως καθήκον του ελέγχου, σύμφωνα με τα ΔΠΕ όπως αυτά έχουν ενσωματωθεί στην Ελληνική Νομοθεσία, ασκούμε επαγγελματική κρίση και διατηρούμε επαγγελματικό σκεπτικισμό καθ’ όλη τη διάρκεια του ελέγχου. Επίσης:

* Εντοπίζουμε και αξιολογούμε τους κινδύνους ουσιώδους σφάλματος στις οικονομικές καταστάσεις, που οφείλεται είτε σε απάτη είτε σε λάθος, σχεδιάζοντας και διενεργώντας ελεγκτικές διαδικασίες που ανταποκρίνονται στους κινδύνους αυτούς και αποκτούμε ελεγκτικά τεκμήρια που είναι επαρκή και κατάλληλα για να παρέχουν βάση για την γνώμη μας. Ο κίνδυνος μη εντοπισμού ουσιώδους σφάλματος που οφείλεται σε απάτη είναι υψηλότερος από αυτόν που οφείλεται σε λάθος, καθώς η απάτη μπορεί να εμπεριέχει συμπαιγνία, πλαστογραφία, εσκεμμένες παραλείψεις, ψευδείς διαβεβαιώσεις ή παράκαμψη των δικλίδων εσωτερικού ελέγχου.
* Κατανοούμε τις δικλίδες εσωτερικού ελέγχου που σχετίζονται με τον έλεγχο, με σκοπό το σχεδιασμό ελεγκτικών διαδικασιών κατάλληλων για τις περιστάσεις, αλλά όχι με σκοπό την διατύπωση γνώμης επί της αποτελεσματικότητας των δικλίδων εσωτερικού ελέγχου της Εταιρείας.
* Αξιολογούμε την καταλληλότητα των λογιστικών αρχών και μεθόδων που χρησιμοποιήθηκαν και το εύλογο των λογιστικών εκτιμήσεων και των σχετικών γνωστοποιήσεων που έγιναν από τη Διοίκηση.
* Αποφαινόμαστε για την καταλληλότητα της χρήσης από τη διοίκηση της λογιστικής βάσης της συνεχιζόμενης δραστηριότητας και με βάση τα ελεγκτικά τεκμήρια που αποκτήθηκαν για το εάν υπάρχει ουσιώδης αβεβαιότητα σχετικά με γεγονότα ή συνθήκες που μπορεί να υποδηλώνουν ουσιώδη αβεβαιότητα ως προς την ικανότητα της Εταιρείας να συνεχίσει την δραστηριότητά της. Εάν συμπεράνουμε ότι υφίσταται ουσιώδης αβεβαιότητα, είμαστε υποχρεωμένοι στην έκθεση ελεγκτή να επιστήσουμε την προσοχή στις σχετικές γνωστοποιήσεις των οικονομικών καταστάσεων ή εάν αυτές οι γνωστοποιήσεις είναι ανεπαρκείς να διαφοροποιήσουμε τη γνώμη μας. Τα συμπεράσματά μας βασίζονται σε ελεγκτικά τεκμήρια που αποκτώνται μέχρι την ημερομηνία της έκθεσης ελεγκτή. Ωστόσο, μελλοντικά γεγονότα ή συνθήκες ενδέχεται να έχουν ως αποτέλεσμα η Εταιρεία να παύσει να λειτουργεί ως συνεχιζόμενη δραστηριότητα.
* Αξιολογούμε τη συνολική παρουσίαση, τη δομή και το περιεχόμενο των οικονομικών καταστάσεων, συμπεριλαμβανομένων των γνωστοποιήσεων, καθώς και το κατά πόσο οι οικονομικές καταστάσεις απεικονίζουν τις υποκείμενες συναλλαγές και τα γεγονότα με τρόπο που επιτυγχάνεται η εύλογη παρουσίαση.

Μεταξύ άλλων θεμάτων, κοινοποιούμε στη διοίκηση, το σχεδιαζόμενο εύρος και το χρονοδιάγραμμα του ελέγχου, καθώς και σημαντικά ευρήματα του ελέγχου, συμπεριλαμβανομένων όποιων σημαντικών ελλείψεων στις δικλίδες εσωτερικού ελέγχου εντοπίζουμε κατά τη διάρκεια του ελέγχου μας.

**Έκθεση επί Άλλων Νομικών και Κανονιστικών Απαιτήσεων**

Λαμβάνοντας υπόψη ότι η διοίκηση έχει την ευθύνη για την κατάρτιση της Έκθεσης Διαχείρισης του Διοικητικού Συμβουλίου, κατ’ εφαρμογή των διατάξεων της παραγράφου 5 του άρθρου 2 (μέρος Β) του Ν. 4336/2015, σημειώνουμε ότι:

1. Κατά τη γνώμη μας η Έκθεση Διαχείρισης του Διοικητικού Συμβουλίου έχει καταρτισθεί σύμφωνα με τις ισχύουσες νομικές απαιτήσεις του άρθρου 43α του Κωδ. Ν. 2190/1920 και το περιεχόμενο αυτής αντιστοιχεί με τις συνημμένες οικονομικές καταστάσεις της χρήσης που έληξε την 31/12/2017.
2. Με βάση τη γνώση που αποκτήσαμε κατά το έλεγχό μας, για την εταιρεία «ALPHA BANK NOTIFICATION SERVICES» και το περιβάλλον της, δεν έχουμε εντοπίσει ουσιώδεις ανακρίβειες στην Έκθεση Διαχείρισης του Διοικητικού της Συμβουλίου.

Αθήνα, 13 Ιουλίου 2018

Η Ορκωτός Ελεγκτής Λογιστής



Μαρία Συρμοπούλου

Α.Μ. Σ.Ο.Ε.Λ.: 26041

Deloitte Ανώνυμη Εταιρεία Ορκωτών Ελεγκτών Λογιστών

Φραγκοκκλησιάς 3α & Γρανικού, 151 25 Μαρούσι

Α.Μ. ΣΟΕΛ Ε 120

 H «Deloitte Ανώνυμη Εταιρία Ορκωτών Ελεγκτών Λογιστών», η «Deloitte Business Solutions Α.Ε.», η «Deloitte Accounting Compliance & Reporting Services A.E.» και η «Deloitte Alexander Competence Center Α.Ε.» είναι οι ελληνικές εταιρείες μέλη της Deloitte Touche Tohmatsu Limited, μιας ιδιωτικής Βρετανικής εταιρίας περιορισμένης ευθύνης («DTTL»). Η «Deloitte Ανώνυμη Εταιρία Ορκωτών Ελεγκτών Λογιστών» παρέχει ελεγκτικές (audit) υπηρεσίες καθώς και συμβουλευτικές υπηρεσίες διαχείρισης εταιρικού κινδύνου (risk advisory), η «Deloitte Business Solutions Α.Ε.» χρηματοοικονομικές (financial advisory), φορολογικές (tax) και συμβουλευτικές (consulting) υπηρεσίες και η «Deloitte Accounting Compliance & Reporting Services A.E.» λογιστικές υπηρεσίες (accounting outsourcing). H «Deloitte Alexander Competence Center Α.Ε.» με έδρα στη Θεσσαλονίκη είναι ένα κέντρο καινοτομίας που παρέχει χρηματοοικονομικές (financial advisory), φορολογικές (tax) και συμβουλευτικές (consulting) υπηρεσίες.

Η «Κοϊμτζόγλου-Λεβέντης και Συνεργάτες» ("KL Law Firm") είναι η ελληνική δικηγορική εταιρεία που παρέχει νομικές υπηρεσίες και συμβουλές στην Ελλάδα.

ΑΡ. Γ.Ε.ΜΗ.: 001223601000

© 2018. Για περισσότερες πληροφορίες, επικοινωνήστε με τη Deloitte Ελλάδος.

# Οικονομικές Καταστάσεις της 31.12.2017

# Κατάσταση Αποτελεσμάτων

|  |  |  |
| --- | --- | --- |
|  |  | *(ποσά σε ευρώ)* |
|   |  |  |
|   |  |  |
|   | **Σημείωση** | **1.1.2017****31.12.2017** |  | **1.1.2016****31.12.2016** |
|  |   |   |  |   |
| **Έσοδα από παροχή υπηρεσιών**  | **2** | 4.841.611,70 |  |  621.300,00 |
|  |  |  |  |  |
| Αμοιβές και έξοδα προσωπικού | **3** | (281.598,72) |  | (13.160,17) |
| Αμοιβές τρίτων  | **4** | (4.049.552,54) |  | (501.956,40) |
| Λοιπά έξοδα |  **5** | (168.348,25) |  | (21.184,99) |
| **Σύνολο Εξόδων** |  | **(4.499.499,51)** |  | **(536.301,56)** |
| Χρηματοοικονομικά αποτελέσματα | **6** | (1.843,53) |  | (40,35) |
| **Κέρδη/(ζημίες) πριν το φόρο εισοδήματος** |  | **340.268,66** |  | **84.958,09** |
| Φόρος εισοδήματος | **7** | (100.272,91) |  | (24.637,85) |
| **Καθαρά κέρδη/(ζημίες) μετά το φόρο εισοδήματος** |  | **239.995,75** |  | **60.320,24** |
|  |  |  |  |  |
| **Κέρδη/(ζημίες) μετά το φόρο εισοδήματος ανά** **μετοχή - βασικά και προσαρμοσμένα (σε €)** | **8** | **68,57** |  | **17,23** |
|  |  |  |  |  |

.

Οι συνημμένες σημειώσεις (σελ. 16-40) αποτελούν αναπόσπαστο μέρος των οικονομικών καταστάσεων.

# Ισολογισμός

|  |  |  |
| --- | --- | --- |
|  |  | *(ποσά σε ευρώ)* |
|  | **Σημείωση** | **31.12.2017** |  | **31.12.2016** |
| **ΕΝΕΡΓΗΤΙΚΟ** |   |  |  |  |
| **Μη κυκλοφορούν ενεργητικό** |  |  |  |  |
| Ενσώματα πάγια στοιχεία |  | 408,08 |  | -- |
| **Σύνολο μη κυκλοφορούντος ενεργητικού** |  | **408,08** |  | **--** |
|  |  |  |  |  |
| **Κυκλοφορούν ενεργητικό** |  |  |  |  |
| Πελάτες  | **9** | 422.317,03 |  | 586.644,00 |
| Λοιπές απαιτήσεις | **10** | 258.309,37 |  | 858,44 |
| Ταμείο και διαθέσιμα | **11** | 1.065.276,06 |  | 130.445,73 |
| **Σύνολο κυκλοφορούντος ενεργητικού** |  | **1.745.902,46** |  | **717.948,17** |
|   |  |  |  |  |
| **Σύνολο Ενεργητικού** |  | **1.746.310,54** |  | **717.948,17** |
|  |  |  |  |  |
| **ΚΑΘΑΡΗ ΘΕΣΗ** | **12** |  |  |  |
| Μετοχικό κεφάλαιο |  | 350.000,00 |  | 350.000,00 |
| ΑποθεματικάΑποτελέσματα εις νέον |  | 2.297,23283.643,02 |  | --45.944,50 |
| **Σύνολο καθαρής θέσεως** |  | **635.940,25** |  | **395.944,50** |
|  |  |  |  |  |
| **ΥΠΟΧΡΕΩΣΕΙΣ****Μακροπρόθεσμες υποχρεώσεις**Υποχρεώσεις καθορισμένων παροχών προσωπικού**Σύνολο μακροπροθέσμων υποχρεώσεων** | **13** | 28.575,72**28.575,72** |  | --**--** |
| **Βραχυπρόθεσμες υποχρεώσεις** |  |  |  |  |
| Υποχρεώσεις προς προμηθευτές | **14** | 848.721,34 |  | 278.293,37 |
| Υποχρεώσεις για τρέχοντα φόρο εισοδήματος και λοιπούς φόρους |  | 108.541,16 |  | 37.510,30 |
| Λοιπές υποχρεώσεις |  | 124.532,07 |  | 6.200,00 |
| **Σύνολο βραχυπρόθεσμων υποχρεώσεων** |  | 1.081.794,57 |   | 322.003,67 |
|   |  |  |  |  |
| **Σύνολο υποχρεώσεων** |  | **1.110.370,29** |  | **322.003,67** |
|  |  |  |  |  |
| **Σύνολο Καθαρής Θέσεως και Υποχρεώσεων** |  | **1.746.310,54** |  | **717.948,17** |
|  |  |  |  |  |

Οι συνημμένες σημειώσεις (σελ. 16-40) αποτελούν αναπόσπαστο μέρος των οικονομικών καταστάσεων.

# Κατάσταση Συνολικού Αποτελέσματος

|  |  |  |
| --- | --- | --- |
|   |  | *(ποσά σε ευρώ)* |
|   |  |  |
|   | **Σημείωση** | **1.1.2017 31.12.2017** |  | **1.1.2016 31.12.2016** |
|  |  |   |  |   |
| **Κέρδη/(ζημίες) μετά το φόρο εισοδήματος** |  | **239.995,75** |  | **60.320,24** |
|  |  |  |  |  |
| **Λοιπά αποτελέσματα μετά το φόρο εισοδήματος** **που καταχωρήθηκαν απευθείας στην καθαρή θέση:** |  | - |  | - |
|  |  |  |  |  |
| **Σύνολο αποτελεσμάτων, μετά το φόρο εισοδήματος,****που καταχωρήθηκαν απευθείας στην Καθαρή Θέση** |  | **-** |  | **-** |
|  |  |  |  |  |
| **Συνολικό αποτέλεσμα χρήσεως** **μετά το φόρο εισοδήματος** |  | **239.995,75** |  | **60.320,24** |
|  |  |  |  |  |

Οι συνημμένες σημειώσεις (σελ. 16-40) αποτελούν αναπόσπαστο μέρος των οικονομικών καταστάσεων.

|  |  |
| --- | --- |
| **ALPHA BANK ΥΠΗΡΕΣΙΕΣ ΕΝΗΜΕΡΩΣΕΩΣ ΟΦΕΙΛΕΤΩΝ Α.Ε.**  | **ΟΙΚΟΝΟΜΙΚΕΣ ΚΑΤΑΣΤΑΣΕΙΣ** **ΤΗΣ 31ης ΔΕΚΕΜΒΡΙΟΥ 2017** |
|  |  |

# Κατάσταση Μεταβολών Καθαρής Θέσεως

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  | *(ποσά σε ευρώ)* |
|  | **Μετοχικό** **κεφάλαιο** |  | **Διαφορά από****έκδοση μετοχών****υπέρ το άρτιο** |  | **Αποθεματικά** |  | **Αποτελέσματα** **εις νέον** |  | **Σύνολο** |
| **Υπόλοιπο 1.1.2016** | **350.000,00** |  | **--** |  | **--** |  | **(14.375,74)** |  | **335.624,26** |
| Συνολικό Αποτέλεσμα Xρήσεως μετά το φόρο εισοδήματος | -- |  | -- |  | -- |  | 60.320,24 |  | 60.320,24 |
| **Υπόλοιπο 31.12.2016** | **350.000,00** |  | **--** |  | **--** |  | **45.944,50** |  | **395.944,50** |
|  |  |  |  |  |  |  |  |  |  |
| **Υπόλοιπο 1.1.2017** | **350.000,00** |  | **--** |  | **--** |  | **45.944,50** |  | **395.944,50** |
| Σχηματισμός Τακτικού Αποθεματικού |  |  |  |  | 2.297,23 |  | (2.297,23) |  | -- |
| Συνολικό Αποτέλεσμα Xρήσεως μετά το φόρο εισοδήματος | -- |  | -- |  | -- |  | 239.995,75 |  | 239.995,75 |
| **Υπόλοιπο 31.12.2017** | **350.000,00** |  | **--** |  | **2.297,23** |  | **283.643,02** |  | **635.940,25** |

Οι συνημμένες σημειώσεις (σελ. 16-40) αποτελούν αναπόσπαστο μέρος των οικονομικών καταστάσεων.

# Κατάσταση Ταμειακών Ροών

|  |  |  |
| --- | --- | --- |
|  |  | *(ποσά σε ευρώ)* |
|  |  |  |
|  | **Σημείωση** | **1.1.2017-31.12.2017** |  | **1.1.2016-31.12.2016** |
| **Ταμειακές ροές από συνεχιζόμενες λειτουργικές δραστηριότητες** |  |  |  |  |
| Κέρδη/(ζημίες) πριν το φόρο εισοδήματος |  | 340.268,66 |  | 84.958,09 |
| *Πλέον/μείον προσαρμογές για:*ΑποσβέσειςΠροβλέψεις | **3,13** | 6,9228.575,72 |  | ---- |
| Χρηματοοικονομικά αποτελέσματα | **6** | 1.843,53 |  | 40,35 |
|  |  | 370.694,83 |  | 84.998,44 |
| *Καθαρή (αύξηση)/ μείωση στοιχείων Ενεργητικού που σχετίζονται με λειτουργικές δραστηριότητες:* |  |  |  |  |
| Πελάτες και λοιπές απαιτήσεις |  | (93.123,96) |  | (584.953,96) |
| *Καθαρή αύξηση/( μείωση) στοιχείων Υποχρεώσεων που σχετίζονται με λειτουργικές δραστηριότητες:* |  |  |  |  |
| Προμηθευτές |  | 570.427,97 |  | 283.314,73 |
| Λοιπές υποχρεώσεις |  | 89.090,02 |  | 15.744,23 |
| Καταβληθέντες τόκοι | **6** | (2.030,10) |  | (179,32) |
|  |  |  |  |  |
| **Καθαρές ταμειακές ροές από συνεχιζόμενες λειτουργικές δραστηριότητες** |  | **935.058,76** |  | **(201.075,87)** |
| **Ταμειακές ροές από συνεχιζόμενες επενδυτικές δραστηριότητες**Εισπραχθέντες τόκοιΑγορές παγίων | **6** | 186,57(415,00) |  | 138,97-- |
| **Καθαρές ταμειακές ροές από συνεχιζόμενες επενδυτικές δραστηριότητες****Καθαρή αύξηση/ (μείωση) ταμειακών ροών από συνεχιζόμενες δραστηριότητες** |  | **(228,43)****934.830,33** |  | **138,97****(200.936,91)** |
| **Ταμειακά διαθέσιμα και ισοδύναμα έναρξης χρήσεως** | **11** | **130.445,73** |  | **331.382,64** |
| **Ταμειακά διαθέσιμα και ισοδύναμα λήξης χρήσεως** | **11** | **1.065.276,06** |  | **130.445,73** |
|  |  |  |  |  |

Οι συνημμένες σημειώσεις (σελ. 16-40) αποτελούν αναπόσπαστο μέρος των οικονομικών καταστάσεων.

# Σημειώσεις επί των Οικονομικών Καταστάσεων

## Γενικές πληροφορίες για την Εταιρία

Η “ALPHA BANK ΥΠΗΡΕΣΙΕΣ ΕΝΗΜΕΡΩΣΕΩΣ ΟΦΕΙΛΕΤΩΝ ΑΝΩΝΥΜΟΣ ΕΤΑΙΡΙΑ” (η «Εταιρία») ιδρύθηκε την 23η Σεπτεμβρίου 2015 με την υπ΄αριθμ. 3.609/18.9.2015 πράξη της συμβολαιογράφου Αθηνών κας Ελένης Χ. Θωμοπούλου και καταχωρήθηκε στο Γενικό Εμπορικό Μητρώο (ΓΕΜΗ) με αριθμό 136181601000. Η Εταιρία φέρει το διακριτικό τίτλο “ALPHA BANK ΥΠΗΡΕΣΙΕΣ ΕΝΗΜΕΡΩΣΕΩΣ” και εδρεύει στην Αθήνα, Λεωφόρος Αθηνών 77. Στις συναλλαγές της η Εταιρία μπορεί να χρησιμοποιεί και την μετάφραση της επωνυμίας της στην Αγγλική ως εξής: “ALPHA BANK DEBT NOTIFICAΤION SERVICES S.A” και τον διακριτικό τίτλο ως εξής : “ALPHA BANK NOTIFICATION SERVICES”. Η διάρκειά της έχει ορισθεί για 99 έτη, μέχρι το 2114, δύναται δε να παραταθεί με απόφαση της Γενικής Συνελεύσεως.

Ο αποκλειστικός σκοπός της Εταιρίας, σύμφωνα με το καταστατικό της είναι:

“Η εξώδικη ενημέρωση οφειλετών για την ύπαρξη ληξιπρόθεσμων και απαιτητών χρηματικών οφειλών τους έναντι δανειστών, πριν από τη διενέργεια δικαστικών πράξεων και το στάδιο έναρξης της αναγκαστικής εκτέλεσης, που προέρχονται από συμβάσεις πίστωσης και εγγύησης και νόμιμες εμπορικές συναλλαγές , όπως αγορές αγαθών, παροχή υπηρεσιών, χορήγηση δανείων, εγγυήσεων και πιστώσεων, χρήση πιστωτικών καρτών, καθώς και διαπραγμάτευση του χρόνου, του τρόπου και των λοιπών όρων αποπληρωμής των οφειλών κατ΄εντολή και για λογαριασμό των δανειστών, σύμφωνα με τις διατάξεις του ν.3758/2009 «Εταιρείες Ενημέρωσης οφειλετών για ληξιπρόθεσμες απαιτήσεις και άλλες διατάξεις».

Η “ALPHA BANK ΥΠΗΡΕΣΙΕΣ ΕΝΗΜΕΡΩΣΕΩΣ ΟΦΕΙΛΕΤΩΝ ΑΝΩΝΥΜΟΣ ΕΤΑΙΡΙΑ” είναι μέλος του Ομίλου εταιριών “ALPHA BANK”, ενός από τους μεγαλύτερους τραπεζικούς ομίλους της χώρας.

Το σύνολο των μετοχών της Εταιρίας κατέχεται από την ALPHA GROUP INVESTMENTS LIMITED η οποία εδρεύει στην Λευκωσία της Κύπρου.

Οι οικονομικές καταστάσεις της ALPHA BANK ΥΠΗΡΕΣΙΕΣ ΕΝΗΜΕΡΩΣΕΩΣ ΟΦΕΙΛΕΤΩΝ ΑΝΩΝΥΜΟΣ ΕΤΑΙΡΙΑ” περιλαμβάνονται στις ενοποιημένες οικονομικές καταστάσεις της ALPHA BANK με τη μέθοδο της ολικής ενοποίησης.

|  |  |
| --- | --- |
| **Σύνθεση Διοικητικού Συμβουλίου** | **Εποπτεύουσα αρχή**Περιφέρεια Αττικής-Δ/νση Ανάπτυξης Κεντρικού Τομέα Αθηνών**Γενικό Εμπορικό Μητρώο** 136181601000**Αριθμός Μητρώου Επιμελητηρίου**301949**Αριθμός φορολογικού μητρώου**800683460 |
| Λάζαρος Παπαγαρυφάλλου | Πρόεδρος |
| Ευάγγελος Κάββαλος | Αντιπρόεδρος |
| Ορέστης Κανελάκης | Μέλος |
| Γεώργιος Βούτας | Μέλος |
|  |  |
|  |  |
|  |  |
| Η θητεία του Διοικητικού Συμβουλίου λήγει στις 30.6.2021 |
|  |  |
| **Συνεργαζόμενες Τράπεζες**ALPHA BANK | **Ορκωτός Ελεγκτής Λογιστής**Μαρία Συρμοπούλου**Deloitte Ανώνυμη Εταιρία Ορκωτών Ελεγκτών Λογιστών** |

Το Διοικητικό Συμβούλιο της Εταιρίας ενέκρινε τις Οικονομικές Καταστάσεις, της εταιρικής χρήσεως που έληξε την 31η Δεκεμβρίου 2017, στη συνεδρίασή του της 29η Ιουνίου 2018.

## 1. Ακολουθούμενες Λογιστικές Αρχές

### 1.1 Βάση παρουσίασης των οικονομικών καταστάσεων

Οι παρούσες οικονοµικές καταστάσεις αφορούν στη χρήση 1.1 - 31.12.2017 και έχουν συνταχθεί:

**α)** σύµφωνα µε τα Διεθνή Πρότυπα Χρηµατοοικονοµικής Πληροφόρησης (Δ.Π.Χ.Π.), όπως αυτά υιοθετούνται από την Ευρωπαϊκή Ένωση, βάσει του Κανονισµού αριθ. 1606/2002 του Ευρωπαϊκού Κοινοβουλίου και του Συµβουλίου της Ευρωπαϊκής Ένωσης της 19ης Ιουλίου 2002 και

**β)** µε βάση την αρχή του ιστορικού κόστους.

Τα ποσά που περιλαµβάνονται στις παρούσες οικονοµικές καταστάσεις παρουσιάζονται σε Ευρώ εκτός αν αναφέρεται διαφορετικά στις στις επιμέρους σημειώσεις.

 Οι εκτιμήσεις και τα κριτήρια που εφαρμόζονται από την Εταιρία για τη λήψη αποφάσεων και τα οποία επηρεάζουν τη σύνταξη των οικονομικών καταστάσεων στηρίζονται σε ιστορικά δεδομένα και σε υποθέσεις που, υπό τις παρούσες συνθήκες, κρίνονται λογικές.

Οι εκτιμήσεις και τα κριτήρια λήψης αποφάσεων επανεκτιμώνται για να λάβουν υπόψη τις τρέχουσες εξελίξεις και οι επιπτώσεις από τυχόν αλλαγές τους αναγνωρίζονται στις οικονομικές καταστάσεις κατά το χρόνο που πραγματοποιούνται.

Οι οικονομικές καταστάσεις της Εταιρίας έχουν συνταχθεί με βάση την αρχή της συνέχισης της επιχειρηματικής δραστηριότητας.

Οι κυριότεροι παράγοντες που δημιουργούν αβεβαιότητες σε ότι αφορά την εφαρμογή της εν λόγω αρχής σχετίζονται κυρίως με το δυσμενές οικονομικό περιβάλλον στην Ελλάδα και διεθνώς και με τα επίπεδα ρευστότητας του Ελληνικού Δημοσίου και του τραπεζικού συστήματος.

Η ρευστότητα του Ελληνικού Δημοσίου καλύπτεται από την μεσοπρόθεσμη χρηματοδότηση της Ελληνικής Δημοκρατίας από τον Ευρωπαϊκό Μηχανισμό Στήριξης («ΕΜΣ»), σύμφωνα με τη συμφωνία που υπογράφτηκε στις 19.8.2015, υπό την προϋπόθεση υλοποίησης οικονομικών μεταρρυθμίσεων που αναμένεται να συνδράμουν στην οικονομική σταθερότητα και βιώσιμη ανάπτυξη της ελληνικής οικονομίας. Όσον αφορά το τραπεζικό σύστημα, οι ανάγκες ρευστότητας των πιστωτικών ιδρυμάτων υποστηρίζονται κυρίως από τους έκτακτους μηχανισμούς ρευστότητας του Ευρωσυστήματος. Επιπλέον, το 2015 επιβλήθηκαν περιορισμοί στην κίνηση κεφαλαίων, που εξακολουθούν να υφίστανται έως την ημερομηνία εγκρίσεως των οικονομικών καταστάσεων, σύμφωνα με τις επιμέρους Πράξεις Νομοθετικού Περιεχομένου που προσδιορίζουν την εφαρμογή τους.

Η Εταιρία λαμβάνοντας υπόψη:

* την ολοκλήρωση των τριών πρώτων αξιολογήσεων του προγράμματος οικονομικής στήριξης της Ελληνικής οικονομίας και το γεγονός η τέταρτη αξιολόγηση είναι σε εξέλιξη
* τις θετικές εκτιμήσεις για την ολοκλήρωση του Προγράμματος Στήριξης τον Αύγουστο,
* ότι οι περιορισμοί  στην κίνηση κεφαλαίων με βάση τις ισχύουσες διατάξεις κατά την ημερομηνία έγκρισης των οικονομικών καταστάσεων της 31ης Δεκεμβρίου 2017 δεν επηρεάζουν τη λειτουργία της Εταιρίας, δεδομένου ότι όλες οι συναλλαγές πραγματοποιούνται μέσω του ηλεκτρονικού συστήματος των τραπεζών (e Banking),
* ότι τα χρηματικά της διαθέσιμα είναι επαρκή και αναμένεται κατά το προσεχές χρονικό διάστημα να εξυπηρετήσει ομαλά τις λειτουργικές της υποχρεώσεις,

εκτιµά ότι πληρούνται οι προϋποθέσεις για την εφαρµογή της αρχής της συνέχισης της επιχειρηµατικής δραστηριότητας για τη σύνταξη των οικονοµικών της καταστάσεών.

Οι λογιστικές αρχές που έχει ακολουθήσει η Εταιρία για τη σύνταξη των ετήσιων οικονοµικών καταστάσεων έχουν εφαρµοστεί µε συνέπεια στις χρήσεις 2016 και 2017, αφού ληφθούν υπόψη οι ακόλουθες τροποποιήσεις προτύπων οι οποίες εκδόθηκαν από το Συµβούλιο Διεθνών Λογιστικών Προτύπων (IASB), υιοθετήθηκαν από την Ευρωπαϊκή Ένωση και εφαρµόστηκαν από 1.1.2017:

* **Τροποποίηση του Διεθνούς Λογιστικού Προτύπου 7** «Κατάσταση Ταµειακών Ροών»: Πρωτοβουλία γνωστοποιήσεων (Κανονισμός 2017/1990/6.11.2017)

Την 29.1.2016 το Συµβούλιο των Διεθνών Λογιστικών Προτύπων εξέδωσε τροποποίηση στο ΔΛΠ 7 βάσει της οποίας µία εταιρία καλείται να παρέχει γνωστοποιήσεις οι οποίες να βοηθούν τους χρήστες των οικονοµικών καταστάσεων να αξιολογήσουν τις µεταβολές εκείνων των υποχρεώσεων των οποίων οι ταµειακές ροές ταξινοµούνται στις χρηµατοδοτικές δραστηριότητες στην κατάσταση ταµειακών ροών. Οι µεταβολές που θα πρέπει να γνωστοποιούνται, οι οποίες δεν είναι απαραίτητο να είναι ταµειακές, περιλαµβάνουν:

- τις µεταβολές που εντάσσονται στις ταµειακές ροές χρηµατοδοτικών δραστηριοτήτων,

- τις µεταβολές που απορρέουν από την απόκτηση ή απώλεια ελέγχου θυγατρικών ή άλλων εταιριών,

- τις µεταβολές από συναλλαγµατικές διαφορές,

- τις µεταβολές της εύλογης αξίας και

- λοιπές µεταβολές.

Η υιοθέτηση της ανωτέρω τροποποίησης από την Εταιρία δεν είχε επίπτωση στις οικονομικές της καταστάσεις

* **Τροποποίηση του Διεθνούς Λογιστικού Προτύπου 12** «Φόροι Εισοδήµατος»: Αναγνώριση αναβαλλόµενων φορολογικών απαιτήσεων για µη πραγµατοποιηθείσες ζηµίες (Κανονισμός 2017/1989/6.11.2017)

Την 19.1.2016 το Συµβούλιο των Διεθνών Λογιστικών Προτύπων εξέδωσε τροποποίηση στο ΔΛΠ 12 µε την οποία αποσαφήνισε τα ακόλουθα:

• Οι µη πραγµατοποιηθείσες ζηµίες χρεωστικών µέσων, τα οποία αποτιµώνται για λογιστικούς σκοπούς στην εύλογη αξία και για φορολογικούς σκοπούς στο κόστος, δύνανται να οδηγήσουν σε εκπεστέες προσωρινές διαφορές ανεξάρτητα µε το αν ο κάτοχός τους πρόκειται να ανακτήσει την αξία των στοιχείων µέσω της πώλησης ή της χρήσης τους.

• Η ανακτησιµότητα µίας αναβαλλόµενης φορολογικής απαίτησης εξετάζεται σε συνδυασµό µε τις λοιπές αναβαλλόµενες φορολογικές απαιτήσεις. Στην περίπτωση, ωστόσο, που ο φορολογικός νόµος περιορίζει το συµψηφισµό συγκεκριµένων φορολογικών ζηµιών µε συγκεκριµένες κατηγορίες εισοδήµατος, οι σχετικές εκπεστέες προσωρινές διαφορές θα πρέπει να εξετάζονται µόνο σε συνδυασµό µε άλλες εκπεστέες προσωρινές διαφορές της ίδιας κατηγορίας.

• Κατά τον έλεγχο ανακτησιµότητας των αναβαλλόµενων φορολογικών απαιτήσεων, συγκρίνονται οι εκπεστέες φορολογικές διαφορές µε τα µελλοντικά φορολογητέα κέρδη χωρίς να λαµβάνονται υπόψη οι εκπτώσεις φόρου που προέρχονται από την αντιστροφή αναβαλλόµενων φορολογικών απαιτήσεων.

• Οι εκτιµήσεις για τα µελλοντικά φορολογητέα κέρδη δύνανται να περιλαµβάνουν την ανάκτηση κάποιων στοιχείων ενεργητικού σε αξία µεγαλύτερη από τη λογιστική τους, υπό την προϋπόθεση ότι δύναται να αποδειχθεί ότι κάτι τέτοιο είναι πιθανό να επιτευχθεί.

Η υιοθέτηση της ανωτέρω τροποποίησης από την Εταιρία δεν είχε επίπτωση στις οικονομικές της καταστάσεις.

* **Βελτιώσεις Διεθνών Λογιστικών Προτύπων -** κύκλος 2014-2016 (Κανονισμός 2018/182/7.2.2018)

Στο πλαίσιο του προγράμματος των ετήσιων βελτιώσεων των Διεθνών Λογιστικών Προτύπων, το Συμβούλιο εξέδωσε, την 8.12.2016, τροποποιήσεις στο ΔΠΧΠ 12 με τις οποίες διευκρίνισε πως οι οικονομικές οντότητες δεν εξαιρούνται απ΄ όλες τις απαιτήσεις των γνωστοποιήσεων του προτύπου αναφορικά με τις συμμετοχές που έχουν κατηγοριοποιηθεί ως κατεχόμενες προς πώληση (ή έχουν ενταχθεί σε μία ομάδα διάθεσης) ή ως διακοπείσες δραστηριότητες παρά μόνο από κάποιες συγκεκριμένες απαιτήσεις γνωστοποιήσεων.

Η υιοθέτηση της ανωτέρω τροποποίησης από την Εταιρία δεν είχε επίπτωση στις οικονομικές της καταστάσεις.

Εκτός των προτύπων που αναφέρθηκαν ανωτέρω, η Ευρωπαϊκή Ένωση έχει υιοθετήσει τα κατωτέρω νέα προτύπα και τροποποιήσεις προτύπων καθώς και τη Διερμηνεία 22 των οποίων η εφαρµογή είναι υποχρεωτική για χρήσεις µε έναρξη µετά την 1.1.2017 και δεν έχουν εφαρµοστεί πρόωρα από την Εταιρία.

**• Τροποποίηση του Διεθνούς Προτύπου Χρηµατοοικονοµικής Πληροφορήσεως 2** «Παροχές που εξαρτώνται από την αξία των µετοχών»: Ταξινόµηση και αποτίµηση των παροχών που εξαρτώνται από την αξία των µετοχών (Κανονισμός 2018/289/26.2.2018)

Ισχύει για χρήσεις µε έναρξη από 1.1.2018

Την 20.6.2016 το Συµβούλιο των Διεθνών Λογιστικών Προτύπων εξέδωσε τροποποίηση στο ΔΠΧΠ 2 µε το οποίο διευκρινίστηκαν τα ακόλουθα:

**•** κατά την αποτίµηση της εύλογης αξίας µίας παροχής που εξαρτάται από την αξία των µετοχών και η οποία διακανονίζεται µε µετρητά, ο λογιστικός χειρισµός των επιπτώσεων από τους όρους κατοχύρωσης (vesting conditions) καθώς και από τους όρους που δεν σχετίζονται µε την εκπλήρωση συγκεκριµένων προϋποθέσεων (non-vesting conditions) ακολουθεί τη λογική που εφαρµόζεται στις παροχές που εξαρτώνται από την αξία των µετοχών και διακανονίζονται µε συµµετοχικούς τίτλους,

**•** στις περιπτώσεις που η φορολογική νοµοθεσία επιβάλλει στην εταιρία να παρακρατά ένα ποσό φόρου (το οποίο αποτελεί φορολογική υποχρέωση του υπαλλήλου) το οποίο αφορά στις αµοιβές που σχετίζονται µε την αξία της µετοχής και το οποίο θα πρέπει να αποδοθεί στις φορολογικές αρχές, η συναλλαγή στο σύνολό της θα πρέπει να αντιµετωπίζεται ως µία παροχή που εξαρτάται από την αξία των µετοχών και η οποία διακανονίζεται µε συµµετοχικούς τίτλους, αν ως τέτοια θα χαρακτηρίζονταν αν δεν υπήρχε το ζήτηµα του συµψηφισµού της φορολογικής υποχρέωσης,

**•** στην περίπτωση που τροποποιηθούν οι όροι που διέπουν τις παροχές που εξαρτώνται από την αξία της µετοχής έτσι ώστε αυτές να πρέπει να αναταξινοµηθούν από παροχές που καταβάλλονται µε µετρητά σε παροχές που καταβάλλονται µε τη µορφή συµµετοχικών τίτλων, η συναλλαγή θα πρέπει να λογιστικοποιηθεί ως παροχή που διακανονίζεται µε συµµετοχικούς τίτλους από την ηµεροµηνία που πραγµατοποιείται η τροποποίηση.

Η Εταιρία εξετάζει τις επιπτώσεις που θα έχει η υιοθέτηση της ανωτέρω τροποποίησης στις οικονομικές της καταστάσεις.

* **Τροποποίηση του Διεθνούς Προτύπου Χρηµατοοικονοµικής Πληροφορήσεως 4** «Ασφαλιστήρια συµβόλαια»: Εφαρμογή του ΔΠΧΠ 9 *Χρηµατοοοικονοµικά Μέσα* σε συνδυασμό µε το ΔΠΧΠ 4 *Ασφαλιστήρια Συµβόλαια* (Κανονισμός 2017/1988/3.11.2017)

Ισχύει για χρήσεις µε έναρξη από 1.1.2018

Την 12.9.2016 το Συµβούλιο Διεθνών Λογιστικών Προτύπων εξέδωσε τροποποίηση στο ΔΠΧΠ 4 µε την οποία διευκρινίζει ότι:

- οι ασφαλιστικές εταιρίες, των οποίων η κύρια δραστηριότητα συνδέεται µε την ασφάλιση, έχουν τη δυνατότητα να λάβουν προσωρινή εξαίρεση από την εφαρµογή του ΔΠΧΠ 9 έως την 1.1.2021 και

- όλες οι εταιρίες που εκδίδουν ασφαλιστήρια συµβόλαια και υιοθετούν το ΔΠΧΠ 9 έχουν τη δυνατότητα, έως ότου εφαρμόσουν το ΔΠΧΠ 17, να παρουσιάζουν τις µεταβολές στην εύλογη αξία επιλέξιµων χρηµατοοικονοµικών στοιχείων του ενεργητικού στα λοιπά αποτελέσµατα που καταχωρούνται απευθείας στην καθαρή θέση και όχι στα αποτελέσµατα.

Η ανωτέρω τροποποίηση δεν έχει εφαρμογή στις οικονομικές καταστάσεις της Εταιρίας.

**• Διεθνές Πρότυπο Χρηµατοοικονοµικής Πληροφορήσεως 9:** «Χρηµατοοικονοµικά µέσα» (Κανονισµός 2016/2067/22.11.2016)

Ισχύει για χρήσεις µε έναρξη από 1.1.2018

Την 24.7.2014 ολοκληρώθηκε από το Συµβούλιο των Διεθνών Λογιστικών Προτύπων η έκδοση του οριστικού κειµένου του προτύπου ΔΠΧΠ 9: Χρηµατοοικονοµικά µέσα, το οποίο αντικαθιστά το υφιστάµενο ΔΛΠ 39. Το νέο πρότυπο προβλέπει σηµαντικές διαφοροποιήσεις αναφορικά µε την ταξινόµηση και την αποτίµηση των χρηµατοοικονοµικών µέσων καθώς και µε τη λογιστική αντιστάθµισης. Ενδεικτικά αναφέρονται τα ακόλουθα:

**Ταξινόµηση και αποτίµηση**

Τα χρηµατοοικονοµικά στοιχεία του ενεργητικού πρέπει, κατά την αρχική αναγνώριση, να ταξινοµούνται σε δύο µόνο κατηγορίες, σε εκείνη στην οποία η αποτίµηση γίνεται στο αναπόσβεστο κόστος και σε εκείνη στην οποία η αποτίµηση γίνεται στην εύλογη αξία. Τα κριτήρια τα οποία θα πρέπει να συνυπολογιστούν προκειµένου να αποφασιστεί η αρχική κατηγοριοποίηση των χρηµατοοικονοµικών στοιχείων του ενεργητικού είναι τα ακόλουθα:

1. Το επιχειρησιακό µοντέλο (business model) το οποίο χρησιµοποιεί η επιχείρηση για τη διαχείριση των µέσων αυτών. Προβλέπονται οι ακόλουθες τρεις κατηγορίες επιχειρησιακών μοντέλων:
* επιχειρησιακό µοντέλο το οποίο έχει ως στόχο τη διακράτηση χρηµατοοικονοµικών µέσων προκειµένου να εισπραχθούν οι συµβατικές ταµειακές τους ροές (hold to collect),
* επιχειρησιακό μοντέλο του οποίου ο στόχος επιτυγχάνεται τόσο με την είσπραξη συμβατικών ταμειακών ροών όσο και με την πώληση χρηματοοικονομικών περιουσιακών στοιχείων (hold to collect and sell),
* λοιπά επιχειρησιακά μοντέλα

ii. Τα χαρακτηριστικά των συµβατικών ταµειακών ροών των µέσων.

Προκειµένου ένα χρηµατοοικονοµικό µέσο να καταταγεί στην κατηγορία της αποτίµησης στο αναπόσβεστο κόστος θα πρέπει να ικανοποιούνται ταυτόχρονα τα εξής:

**•** το µέσο να εντάσσεται σε επιχειρησιακό µοντέλο το οποίο να έχει ως στόχο τη διακράτηση χρηµατοοικονοµικών µέσων προκειµένου να εισπραχθούν οι συµβατικές ταµειακές τους ροές,

**•** οι συµβατικοί όροι που διέπουν το στοιχείο να προβλέπουν αποκλειστικά ταµειακές ροές κεφαλαίου και τόκου επί του απλήρωτου κεφαλαίου, οι οποίες θα πρέπει να καταβληθούν σε συγκεκριµένες ηµεροµηνίες (Solely Payments of Principal and Interest- SPPI).

Αν ένα µέσο πληροί τα ανωτέρω κριτήρια αλλά διακρατείται τόσο µε σκοπό την πώληση όσο και µε σκοπό την είσπραξη των συµβατικών ταµειακών ροών θα πρέπει να κατατάσσεται στην κατηγορία αποτίµησης στην εύλογη αξία µέσω των λοιπών αποτελεσµάτων που καταχωρούνται απευθείας στην καθαρή θέση.

Τα µέσα που δεν εντάσσονται σε καµία από τις δύο ανωτέρω κατηγορίες ταξινόµησης αποτιµώνται υποχρεωτικά στην εύλογη αξία µέσω των αποτελεσµάτων.

Επιπρόσθετα, το ΔΠΧΠ 9 επιτρέπει, κατά την αρχική αναγνώριση, οι επενδύσεις σε συµµετοχικούς τίτλους να ταξινοµηθούν σε κατηγορία αποτίµησης στην εύλογη αξία µέσω των λοιπών αποτελεσµάτων τα οποία καταχωρούνται απευθείας στην καθαρή θέση. Προκειµένου να συµβεί αυτό, η επένδυση αυτή δεν θα πρέπει να διακρατείται για εµπορικούς σκοπούς. Επίσης, όσον αφορά στα ενσωµατωµένα παράγωγα, στις περιπτώσεις που το κύριο συµβόλαιο εµπίπτει στο πεδίο εφαρµογής του ΔΠΧΠ 9, το ενσωµατωµένο παράγωγο δεν θα πρέπει να διαχωρίζεται, ο δε λογιστικός χειρισµός του υβριδικού συµβολαίου θα πρέπει να βασιστεί σε όσα αναφέρθηκαν ανωτέρω για την ταξινόµηση των χρηµατοοικονοµικών µέσων.

Σε ότι αφορά στις χρηµατοοικονοµικές υποχρεώσεις, η βασικότερη διαφοροποίηση σχετίζεται µε εκείνες τις υποχρεώσεις που µία εταιρία επιλέγει κατά την αρχική αναγνώριση να αποτιµήσει στην εύλογη αξία µέσω των αποτελεσµάτων. Στην περίπτωση αυτή, η µεταβολή της εύλογης αξίας θα πρέπει να καταχωρείται στα αποτελέσµατα, µε εξαίρεση το ποσό της µεταβολής που αποδίδεται στον πιστωτικό κίνδυνο του εκδότη, το οποίο θα πρέπει να καταχωρείται απευθείας στην καθαρή θέση.

**Αποµείωση**

Σε αντίθεση µε το υφιστάµενο ΔΛΠ 39, µε βάση το οποίο µία εταιρία αναγνωρίζει ζηµίες λόγω πιστωτικού κινδύνου µόνο όταν οι ζηµίες αυτές έχουν συµβεί, το νέο πρότυπο απαιτεί την αναγνώριση των αναµενόµενων ζηµιών λόγω πιστωτικού κινδύνου. Ειδικότερα, κατά την αρχική αναγνώριση ενός µέσου, αναγνωρίζονται οι αναµενόµενες ζηµίες λόγω πιστωτικού κινδύνου για τις αναµενόµενες ζηµίες 12 µηνών. Στην περίπτωση, ωστόσο, που η πιστοληπτική ικανότητα των εκδοτών επιδεινωθεί σηµαντικά µετά την αρχική αναγνώριση ή στην περίπτωση των µέσων που χαρακτηρίζονται ως αποµειωµένα κατά την αρχική τους αναγνώριση, οι αναµενόµενες ζηµίες λόγω πιστωτικού κινδύνου αναγνωρίζονται για όλη τη διάρκεια ζωής των µέσων.

**Λογιστική αντιστάθµισης**

Οι νέες απαιτήσεις για τη λογιστική αντιστάθµισης είναι περισσότερο ευθυγραµµισµένες µε τη διαχείριση των κινδύνων της οικονοµικής οντότητας ενώ οι κυριότερες µεταβολές σε σχέση µε τις υφιστάµενες διατάξεις του ΔΛΠ 39 συνοψίζονται στα ακόλουθα:

• διευρύνεται ο αριθµός των στοιχείων που µπορούν να συµµετέχουν σε µία σχέση αντιστάθµισης είτε ως µέσα αντιστάθµισης είτε ως αντισταθµιζόµενα στοιχεία,

• καταργείται το εύρος 80%-125% το οποίο µε βάση τις υφιστάµενες διατάξεις θα πρέπει να ικανοποιείται προκειµένου η αντιστάθµιση να θεωρείται αποτελεσµατική. Ο έλεγχος αποτελεσµατικότητας της αντιστάθµισης γίνεται πλέον µόνο προοδευτικά, ενώ υπό συγκεκριµένες συνθήκες η ποιοτική µόνο αξιολόγηση καθίσταται επαρκής,

• στην περίπτωση που µία σχέση αντιστάθµισης παύει να είναι αποτελεσµατική αλλά ο στόχος της διαχείρισης κινδύνων της εταιρίας ως προς τη σχέση αντιστάθµισης παραµένει ο ίδιος, η εταιρία θα πρέπει να προβεί σε εξισορρόπηση (rebalancing) της σχέσης αντιστάθµισης ώστε να ικανοποιούνται τα κριτήρια της αποτελεσµατικότητας.

Επισηµαίνεται πως στις νέες απαιτήσεις δεν περιλαµβάνονται εκείνες που αφορούν στην αντιστάθµιση ανοιχτών χαρτοφυλακίων (macro hedging) οι οποίες δεν έχουν ακόµα διαµορφωθεί.

Πέραν των ανωτέρω τροποποιήσεων, η έκδοση του ΔΠΧΠ 9 έχει επιφέρει την τροποποίηση και άλλων προτύπων και κυρίως του ΔΠΧΠ 7 στο οποίο έχουν προστεθεί νέες γνωστοποιήσεις.

Αναφορικά με τις επιπτώσεις που θα έχει η υιοθέτηση του ΔΠΧΠ9 στις οικονομικές καταστάσεις της Εταιρίας αναφέρονται τα εξής:

Οι χρηματοοικονομικές απαιτήσεις της Εταιρίας αφορούν κατά κύριο λόγο τις τραπεζικές καταθέσεις και βραχυπρόθεσμες απαιτήσεις αμοιβών της Εταιρίας ως αντάλλαγμα παρεχομένων υπηρεσιών ενημερώσεως οφειλετών χαρτοφυλακίου της Alpha Bank οι οποίες θα συνεχίσουν να αποτιμώνται στο αναπόσβεστο κόστος. Λαμβάνοντας υπόψη τη φύση και τη διάρκεια των χρηματοοικονομικών απαιτήσεων της Εταιρίας, τους αντισυμβαλλομένους καθώς και ότι ιστορικά δεν έχουν προκύψει ζημίες πιστωτικού κινδύνου από τις εν λόγω απαιτήσεις, η Εταιρία υπολογίζει ότι η επίπτωση από την αναγνώριση αναμενόμενων ζημιών πιστωτικού κινδύνου δεν θα έχει ουσιώδη επίπτωση στην καθαρή της θέση.

Οι νέες απαιτήσεις για την ταξινόμηση και την αποτίμηση καθώς και για την απομείωση εφαρμόζονται αναδρομικά από 1.1.2018 χωρίς να υφίσταται απαίτηση αναμορφώσεως της συγκριτικής πληροφόρησης. Η Εταιρία δεν προτίθεται να αναμορφώσει τη συγκριτική πληροφόρηση στο πλαίσιο μετάβασης στο ΔΠΧΠ 9.

•Τροποποίηση του Διεθνούς Προτύπου Χρηµατοοικονοµικής Πληροφορήσεως 9 «Χρηματοοικονομικά Μέσα»: Χαρακτηριστικά προεξόφλησης με αρνητική αποζημίωση (Κανονισμός 2018/498/22.3.2018)

Ισχύει για χρήσεις µε έναρξη από 1.1.2019

Την 12.10.2017 το Συµβούλιο των Διεθνών Λογιστικών Προτύπων εξέδωσε τροποποίηση στο ΔΠΧΠ 9 με την οποία επιτρέπεται σε κάποια προπληρωτέα χρηματοοικονομικά στοιχεία ενεργητικού με χαρακτηριστικά αρνητικής αποζημίωσης, που διαφορετικά θα αποτιμώνταν στην εύλογη αξία μέσω των αποτελεσμάτων, να αποτιμηθούν στο αναπόσβεστο κόστος ή στην εύλογη αξία μέσω των λοιπών αποτελεσμάτων που καταχωρύνται απευθείας στην καθαρή θέση. Η τροποποίηση του ΔΠΧΠ 9 αποσαφηνίζει ότι οι συµβατικοί όροι που διέπουν ένα χρηματοοικονομικό στοιχείο ενεργητικού είναι αποκλειστικά ταµειακές ροές κεφαλαίου και τόκου επί του απλήρωτου κεφαλαίου, που θα πρέπει να καταβληθούν σε συγκεκριµένες ηµεροµηνίες (Solely Payments of Principal and Interest- SPPI) ανεξάρτητα από το γεγονός που προκαλεί την πρόωρη λήξη του συμβολαίου και ανεξάρτητα από το ποιο αντισυμβαλλόμενο μέρος καταβάλλει ή εισπράττει τη δίκαιη αποζημίωση για την πρόωρη λήξη του συμβολαίου.

Η επίπτωση από την εφαρμογή του ΔΠΧΠ 9 αναφέρθηκε ανωτέρω»

**• Διεθνές Πρότυπο Χρηµατοοικονοµικής Πληροφορήσεως 15:** «Έσοδα από συµβάσεις µε πελάτες» (Κανονισµός 2016/1905/22.9.2016)

Ισχύει για χρήσεις µε έναρξη από 1.1.2018

Την 28.5.2014 εκδόθηκε από το Συµβούλιο των Διεθνών Λογιστικών Προτύπων το πρότυπο ΔΠΧΠ 15 «Έσοδα από συµβάσεις µε πελάτες». Το νέο πρότυπο είναι το αποτέλεσµα της κοινής προσπάθειας του IASB και του Αµερικάνικου Συµβουλίου των Χρηµατοοικονοµικών Λογιστικών Προτύπων (FASB) να αναπτύξουν κοινές απαιτήσεις όσον αφορά τις αρχές αναγνώρισης εσόδων.

Το νέο πρότυπο έχει εφαρµογή σε όλες τις συµβάσεις µε πελάτες πλην εκείνων που είναι στο πεδίο εφαρµογής άλλων προτύπων, όπως οι χρηµατοδοτικές µισθώσεις, τα ασφαλιστικά συµβόλαια και τα χρηµατοοικονοµικά µέσα.

Σύµφωνα µε το νέο πρότυπο, µια εταιρία αναγνωρίζει έσοδα για να απεικονίσει τη µεταφορά των υπεσχηµένων αγαθών ή υπηρεσιών σε πελάτες έναντι ενός ποσού που αντιπροσωπεύει την αµοιβή, την οποία η εταιρία αναµένει ως αντάλλαγµα για τα εν λόγω προϊόντα ή υπηρεσίες. Εισάγεται η έννοια ενός νέου µοντέλου αναγνώρισης εσόδων βάσει πέντε βασικών βηµάτων, τα οποία επιγραµµατικά είναι τα εξής:

• Βήµα 1: Προσδιορισµός της σύµβασης/συµβάσεων µε έναν πελάτη

• Βήµα 2: Προσδιορισµός των υποχρεώσεων απόδοσης στη σύµβαση

• Βήµα 3: Καθορισµός του τιµήµατος συναλλαγής

• Βήµα 4: Κατανοµή του τιµήµατος συναλλαγής στις υποχρεώσεις απόδοσης της σύµβασης

• Βήµα 5: Αναγνώριση εσόδου όταν (ή καθώς) η εταιρία ικανοποιεί µια υποχρέωση απόδοσης

Η έννοια της υποχρέωσης απόδοσης (performance obligation) είναι νέα και στην ουσία αντιπροσωπεύει κάθε υπόσχεση για µεταφορά στον πελάτη: α) ενός προϊόντος ή µιας υπηρεσίας (ή µιας δέσµης αγαθών ή υπηρεσιών) που είναι διακριτή ή β) µιας σειράς διακριτών αγαθών ή υπηρεσιών που είναι ουσιαστικά τα ίδια και έχουν το ίδιο µοντέλο µεταφοράς στον πελάτη.

Η έκδοση του ΔΠΧΠ 15 επιφέρει την κατάργηση των ακόλουθων προτύπων και διερµηνειών:

• ΔΛΠ 11 «Συµβάσεις κατασκευής»

• ΔΛΠ 18 «Έσοδα»

• Διερµηνεία 13 «Προγράµµατα εµπιστοσύνης πελατών»

• Διερµηνεία 15 «Συµβάσεις για την Κατασκευή Ακινήτων»

• Διερµηνεία 18 «Μεταφορές στοιχείων ενεργητικού από πελάτες» και

• Διερµηνεία 31 «Έσοδα - Συναλλαγές ανταλλαγής που εµπεριέχουν υπηρεσίες διαφήµισης»

Η Εταιρία θα εφαρμόσει το νέο πρότυπο από 1.1.2018 χωρίς να προβεί σε αναμόρφωση της συγκριτικής πληροφορίας για το 2017. Τυχόν διαφορές που θα προκύψουν από την υιοθέτηση του Δ.Π.Χ.Π. 15 θα αναγνωριστούν απευθείας στην καθαρή θέση της 1.1.2018. Η εταιρία έχει ως αποκλειστική δραστηριότητα την παροχή υπηρεσιών ενημέρωσης οφειλετών για ληξηπρόθεσμες απαιτήσεις χαρτοφυλακίου της Alpha Bank. Το σύνολο των εσόδων της αφορούν αμοιβές σχετιζόμενες με την ενημέρωση των οφειλετών της Τραπέζης για ληξηπρόθεσμες απαιτήσεις και αναγνωρίζονται με την αρχή του δεδουλευμένου καθώς παρέχεται η υπηρεσία. Ως εκ τούτου η εφαρμογή του προτύπου δεν αναμένεται να έχει σημαντική επίπτωση στις οικονομικές καταστάσεις της Εταιρίας.

* **Τροποποίηση του Διεθνούς Προτύπου Χρηµατοοικονοµικής Πληροφορήσεως 15** «Έσοδα από συµβάσεις µε πελάτες»: Διευκρινίσεις στο ΔΠΧΠ 15 Έσοδα από συµβάσεις µε πελάτες (Κανονισμός 2017/1987/31.10.2017)

Ισχύει για χρήσεις µε έναρξη από 1.1.2018

Την 12.4.2016 το Συµβούλιο των Διεθνών Λογιστικών Προτύπων εξέδωσε τροποποίηση στο ΔΠΧΠ 15 µε την οποία διευκρίνισε κυρίως τα ακόλουθα:

**-** πότε ένα υπεσχηµένο αγαθό ή υπηρεσία είναι διακριτό από λοιπές υποσχέσεις σε µία σύµβαση γεγονός που λαµβάνεται υπόψη κατά την αξιολόγηση για το αν το υπεσχηµένο αγαθό ή υπηρεσία συνιστά υποχρέωση απόδοσης,

**-** µε ποιο τρόπο πρακτικά αξιολογείται αν η φύση της υπόσχεσης της εταιρίας συνιστά παροχή των υπεσχηµένων αγαθών ή υπηρεσιών (η εταιρία αποτελεί δηλαδή τον εντολέα) ή διευθέτηση ώστε τρίτο µέρος να παρέχει τα εν λόγω αγαθά και υπηρεσίες (η εταιρία αποτελεί δηλαδή τον εντολοδόχο),

**-** ποιος παράγοντας καθορίζει αν η εταιρία αναγνωρίζει το έσοδο διαχρονικά ή σε µία συγκεκριµένη χρονική στιγµή στις περιπτώσεις των αδειών χρήσης επί πνευματικής ιδιοκτησίας.

Τέλος, µε την τροποποίηση προστέθηκαν δύο πρακτικές λύσεις για τη µετάβαση στο ΔΠΧΠ 15 όσον αφορά στις ολοκληρωµένες συµβάσεις στις οποίες εφαρµόζεται πλήρης αναδροµική εφαρµογή και όσον αφορά στις µεταβολές στις συµβάσεις κατά τη µετάβαση.

Η επίπτωση από την εφαρμογή του ΔΠΧΠ 15 στις οικονομικές καταστάσεις της εταιρίας αναφέρθηκε ανωτέρω.

* **Διεθνές Πρότυπο Χρηµατοοικονοµικής Πληροφορήσεως 16:** «Μισθώσεις» (Κανονισμός 2017/1986/31.10.2017)

Ισχύει για χρήσεις µε έναρξη από 1.1.2019

Την 13.1.2016 το Συµβούλιο των Διεθνών Λογιστικών Προτύπων εξέδωσε το πρότυπο ΔΠΧΠ 16 «Μισθώσεις» το οποίο αντικαθιστά:

• το ΔΛΠ 17 «Μισθώσεις»,

• τη Διερµηνεία 4 «Προσδιορισµός του αν µία συµφωνία εµπεριέχει µίσθωση»,

• τη Διερµηνεία 15 «Λειτουργικές µισθώσεις – Κίνητρα» και

• τη Διερµηνεία 27 «Εκτίµηση της ουσίας των συναλλαγών που εµπεριέχουν το νοµικό τύπο µίας µίσθωσης»

Το νέο πρότυπο διαφοροποιεί σηµαντικά τη λογιστική των µισθώσεων για τους µισθωτές ενώ στην ουσία διατηρεί τις υφιστάµενες απαιτήσεις του ΔΛΠ 17 για τους εκµισθωτές. Ειδικότερα, βάσει των νέων απαιτήσεων, καταργείται για τους µισθωτές η διάκριση των µισθώσεων σε λειτουργικές και χρηµατοδοτικές. Οι µισθωτές θα πρέπει πλέον, για κάθε σύµβαση µισθώσεως που υπερβαίνει τους 12 µήνες, να αναγνωρίζουν στον ισολογισµό τους το δικαίωµα χρήσης του µισθωµένου στοιχείου καθώς και την αντίστοιχη υποχρέωση καταβολής των µισθωµάτων. Ο ανωτέρω χειρισµός δεν απαιτείται όταν η αξία του στοιχείου χαρακτηρίζεται ως πολύ χαµηλή.

Η Εταιρία εξετάζει την επίπτωση που θα επιφέρει η υιοθέτηση του ανωτέρω προτύπου στις οικονομικές της καταστάσεις.

• Τροποποίηση του Διεθνούς Λογιστικού Προτύπου 40 «Επενδύσεις σε ακίνητα»: Αναταξινοµήσεις από ή στην κατηγορία των επενδυτικών ακινήτων (Κανονισμός 2018/400/14.3.2018)

Ισχύει για χρήσεις µε έναρξη από 1.1.2018

Την 8.12.2016 το Συµβούλιο των Διεθνών Λογιστικών Προτύπων εξέδωσε τροποποίηση στο ΔΛΠ 40 µε την οποία διευκρίνησε ότι µια οικονοµική οντότητα θα αναταξινοµήσει ένα περιουσιακό στοιχείο στην ή από την κατηγορία επενδυτικών ακινήτων όταν και µόνο όταν µπορεί να αποδειχθεί η αλλαγή στη χρήση. Αλλαγή στη χρήση υφίσταται όταν το περιουσιακό στοιχείο έχει τα κριτήρια ή πάψει να έχει τα κριτήρια που ορίζουν τι είναι επένδυση σε ακίνητα. Μια αλλαγή στην πρόθεση της διοίκησης για τη χρήση του περιουσιακού στοιχείου, από µόνη της, δεν είναι αρκετή για να αποδείξει αλλαγή στη χρήση. Επίσης, τα παραδείγµατα στον κατάλογο των περιπτώσεων που αποδεικνύουν την αλλαγή στη χρήση επεκτάθηκαν για να συµπεριλαµβάνουν περιουσιακά στοιχεία υπό κατασκευή και όχι µόνο ολοκληρωµένα ακίνητα.

Η Εταιρία εξετάζει τις επιπτώσεις που θα έχει η υιοθέτηση της ανωτέρω τροποποίησης στις οικονοµικές της καταστάσεις.

• **Βελτιώσεις Διεθνών Λογιστικών Προτύπων** – κύκλος 2014-2016 (Κανονισμός 2018/182/7.2.2018)

Ισχύει για χρήσεις µε έναρξη 1.1.2018

Στο πλαίσιο του προγράμματος των ετήσιων βελτιώσεων των Διεθνών Λογιστικών Προτύπων, το Συμβούλιο εξέδωσε, την 8.12.2016, μη επείγουσες αλλά απαραίτητες τροποποιήσεις στα ΔΠΧΠ 1 και ΔΛΠ 28.

Οι ανωτέρω τροποποιήσεις δεν αναμένεται να έχουν επίπτωση στις οικονομικές καταστάσεις της Εταιρίας.

• Διερµηνεία 22 «Συναλλαγές σε ξένο νόµισµα και προκαταβολές» (Κανονισμός 2018/519/28.3.2018)

Ισχύει για χρήσεις µε έναρξη από 1.1.2018

Την 8.12.2016 το Συµβούλιο των Διεθνών Λογιστικών Προτύπων εξέδωσε την Διερµηνεία 22. Η Διερµηνεία πραγµατεύεται τις συναλλαγές σε ξένο νόµισµα όταν µία εταιρία αναγνωρίζει ένα µη νοµισµατικό στοιχείο του ενεργητικού ή των υποχρεώσεων που προκύπτει από την είσπραξη ή πληρωµή προκαταβολής πριν η εταιρία να αναγνωρίσει το σχετικό στοιχείο του ενεργητικού, το έξοδο ή το έσοδο. Η Διερµηνεία διευκρίνισε πως ως ηµεροµηνία της συναλλαγής, προκειµένου να καθοριστεί η συναλλαγµατική ισοτιµία που θα χρησιµοποιηθεί κατά την αναγνώριση του περιουσιακού στοιχείου, του εσόδου ή του εξόδου, πρέπει να θεωρηθεί η ηµεροµηνία αρχικής αναγνώρισης του µη νοµισµατικού στοιχείου του ενεργητικού ή των υποχρεώσεων (δηλαδή της προκαταβολής). Επίσης, στην περίπτωση που υφίστανται πολλαπλές προκαταβολές, θα πρέπει να ορίζεται διακριτή ηµεροµηνία συναλλαγής για κάθε πληρωµή ή είσπραξη.

Η Εταιρία εξετάζει τις επιπτώσεις που θα έχει η υιοθέτηση της ανωτέρω Διερµηνείας στις οικονοµικές της καταστάσεις.

Επίσης, το Συµβούλιο των Διεθνών Λογιστικών Προτύπων έχει εκδώσει τα κατωτέρω πρότυπα και τροποποιήσεις προτύπων καθώς και τη Διερµηνεία 23 τα οποία όµως δεν έχουν υιοθετηθεί ακόµη από την Ευρωπαϊκή Ένωση και δεν έχουν εφαρµοστεί πρόωρα από την Εταιρία.

**• Τροποποίηση του Διεθνούς Προτύπου Χρηµατοοικονοµικής Πληροφορήσεως 10** «Ενοποιηµένες Οικονοµικές Καταστάσεις» και του **Διεθνούς Λογιστικού Προτύπου 28** «Επενδύσεις σε συγγενείς και κοινοπραξίες»: Συναλλαγή πώλησης ή εισφοράς µεταξύ του επενδυτή και της συγγενούς εταιρίας ή κοινοπραξίας

Ηµεροµηνία υποχρεωτικής εφαρµογής: Δεν έχει ακόµα καθοριστεί

Την 11.9.2014, το Συµβούλιο των Διεθνών Λογιστικών Προτύπων εξέδωσε τροποποιήσεις στα ΔΠΧΠ 10 και ΔΛΠ 28 µε σκοπό να αποσαφηνίσει το λογιστικό χειρισµό µίας συναλλαγής πώλησης ή εισφοράς στοιχείων του ενεργητικού της µητρικής εταιρίας σε συγγενή ή κοινοπραξία της και το αντίστροφο. Ειδικότερα, το ΔΠΧΠ 10 τροποποιήθηκε έτσι ώστε να καθίσταται σαφές ότι, σε περίπτωση που ως αποτέλεσµα µίας συναλλαγής µε µία συγγενή ή κοινοπραξία, µία εταιρία χάσει τον έλεγχο επί θυγατρικής της, η οποία δεν συνιστά «επιχείρηση» βάσει του ΔΠΧΠ 3, θα αναγνωρίσει στα αποτελέσµατά της µόνο εκείνο το µέρος του κέρδους ή της ζηµίας που σχετίζεται µε το ποσοστό συµµετοχής των τρίτων στη συγγενή ή στην κοινοπραξία. Το υπόλοιπο µέρος του κέρδους της συναλλαγής θα απαλείφεται µε το λογιστικό υπόλοιπο της συµµετοχής στη συγγενή ή στην κοινοπραξία. Επιπρόσθετα, εάν ο επενδυτής διατηρεί ποσοστό συµµετοχής στην πρώην θυγατρική, έτσι ώστε αυτή να θεωρείται πλέον συγγενής ή κοινοπραξία, το κέρδος ή η ζηµία από την εκ νέου αποτίµηση της συµµετοχής αναγνωρίζεται στα αποτελέσµατα µόνο στο βαθµό που αφορά το ποσοστό συµµετοχής των άλλων επενδυτών. Το υπόλοιπο ποσό του κέρδους απαλείφεται µε το λογιστικό υπόλοιπο της συµµετοχής στην πρώην θυγατρική.

Αντίστοιχα, στο ΔΛΠ 28 έγιναν προσθήκες για να αποσαφηνιστεί ότι η µερική αναγνώριση κέρδους ή ζηµίας στα αποτελέσµατα του επενδυτή θα λαµβάνει χώρα µόνο εάν τα πωληθέντα στοιχεία στη συγγενή ή στην κοινοπραξία δεν πληρούν τον ορισµό της «επιχείρησης». Σε αντίθετη περίπτωση θα αναγνωρίζεται το συνολικό κέρδος ή ζηµία στα αποτελέσµατα του επενδυτή.

Την 17.12.2015 το Συµβούλιο των Διεθνών Λογιστικών Προτύπων κατήργησε την ηµεροµηνία υποχρεωτικής εφαρµογής της ανωτέρω τροποποίησης που είχε αρχικά προσδιορίσει. Η νέα ηµεροµηνία υποχρεωτικής εφαρµογής θα προσδιοριστεί σε µεταγενέστερη ηµεροµηνία από το Συµβούλιο των Διεθνών Λογιστικών Προτύπων αφού λάβει υπόψη του τα αποτελέσµατα του έργου που εκπονεί για τη λογιστική της µεθόδου της καθαρής θέσης.

Η Εταιρία εξετάζει τις επιπτώσεις που θα έχει η υιοθέτηση της εν λόγω τροποποίησης στις οικονομικές της καταστάσεις.

**• Διεθνές Πρότυπο Χρηµατοοικονοµικής Πληροφορήσεως 14:** «Αναβαλλόµενοι λογαριασµοί υπό καθεστώς ρύθµισης»

Ισχύει για χρήσεις µε έναρξη από 1.1.2016

Την 30.1.2014, το Συµβούλιο των Διεθνών Λογιστικών Προτύπων εξέδωσε το ΔΠΧΠ 14. Το νέο πρότυπο, που έχει προσωρινό χαρακτήρα, πραγµατεύεται το λογιστικό χειρισµό και τις γνωστοποιήσεις που απαιτούνται για τους αναβαλλόµενους λογαριασµούς υπό καθεστώς ρύθµισης, η τήρηση και αναγνώριση των οποίων προβλέπεται από τις τοπικές νοµοθεσίες όταν µία εταιρία παρέχει προϊόντα ή υπηρεσίες των οποίων η τιµή ρυθµίζεται από κάποιον κανονιστικό φορέα. Το πρότυπο έχει εφαρµογή κατά την πρώτη υιοθέτηση των Διεθνών Λογιστικών Προτύπων και µόνο για τις οντότητες που διενεργούν δραστηριότητες που ρυθµίζονται από κάποιο φορέα και που σύµφωνα µε τα προηγούµενα λογιστικά πρότυπα αναγνώριζαν τους εν λόγω λογαριασµούς στις οικονοµικές τους καταστάσεις. Το ΔΠΧΠ 14 παρέχει, κατ’ εξαίρεση, στις οντότητες αυτές τη δυνατότητα να κεφαλαιοποιούν αντί να εξοδοποιούν τα σχετικά κονδύλια.

Σημειώνεται πως η Ευρωπαϊκή Ένωση αποφάσισε να μην προχωρήσει στην υιοθέτηση του εν λόγω προτύπου αναμένοντας την έκδοση του οριστικού προτύπου.

Το ανωτέρω πρότυπο δεν έχει εφαρµογή στις οικονοµικές καταστάσεις της Εταιρίας.

**•Διεθνές Πρότυπο Χρηματοοικονομικής Πληροφορήσεως 17** «Ασφαλιστήρια Συμβόλαια»

Ισχύει για χρήσεις µε έναρξη από 1.1.2021

Την 18.5.2017 το Συµβούλιο των Διεθνών Λογιστικών Προτύπων εξέδωσε το ΔΠΧΠ 17 το οποίο αντικαθιστά το ΔΠΧΠ 4 «Ασφαλιστήρια Συμβόλαια». Σε αντίθεση με το ΔΠΧΠ 4, το νέο πρότυπο εισάγει μία συνεπή μεθοδολογία αποτίμησης των ασφαλιστηρίων συμβολαίων. Οι κυριότερες αρχές του ΔΠΧΠ 7 είναι οι ακόλουθες:

Μία εταιρία:

• προσδιορίζει ως ασφαλιστήρια συμβόλαια τις συμβάσεις εκείνες με τις οποίες η οικονομική οντότητα αποδέχεται σημαντικό ασφαλιστικό κίνδυνο από άλλο μέρος (τον αντισυμβαλλόμενο) συμφωνώντας να αποζημιώσει τον αντισυμβαλλόμενο εάν ένα συγκεκριμένο αβέβαιο μελλοντικό συμβάν επηρεάζει αρνητικά τον αντισυμβαλλόμενο,

• διαχωρίζει συγκεκριμένα ενσωματωμένα παράγωγα, διακριτά επενδυτικά στοιχεία και διαφορετικές υποχρεώσεις απόδοσης από τα ασφαλιστήρια συμβόλαια,

• διαχωρίζει τις συμβάσεις σε ομάδες που θα αναγνωρίσει και θα αποτιμήσει,

• αναγνωρίζει και αποτιμά τις ομάδες των ασφαλιστηρίων συμβολαίων με βάση:

i. μια αναπροσαρμοσμένη ως προς τον κίνδυνο παρούσα αξία των μελλοντικών ταμειακών ροών (ταμειακές ροές εκπλήρωσης) που ενσωματώνει όλες τις διαθέσιμες πληροφορίες σχετικά με τις ταμειακές ροές εκπλήρωσης με τρόπο που συνάδει με τις παρατηρήσιμες πληροφορίες της αγοράς, πλέον (εάν αυτή η αξία είναι μια υποχρέωση) ή μείον (αν η αξία αυτή είναι περιουσιακό στοιχείο)

ii. ένα ποσό που αντιπροσωπεύει το μη δεδουλευμένο κέρδος στην ομάδα των συμβάσεων (το συμβατικό περιθώριο παροχής υπηρεσιών),

• αναγνωρίζει το κέρδος από μια ομάδα ασφαλιστηρίων συμβολαίων κατά τη διάρκεια της περιόδου που η οικονομική οντότητα παρέχει ασφαλιστική κάλυψη και καθώς η οικονομική οντότητα αποδεσμεύεται από τον κίνδυνο. Εάν μια ομάδα συμβολαίων είναι ή καθίσταται ζημιογόνος, η οντότητα αναγνωρίζει αμέσως τη ζημία,

• παρουσιάζει ξεχωριστά τα έσοδα από ασφαλιστικές εργασίες, τα έξοδα ασφαλιστικών υπηρεσιών και τα έσοδα ή έξοδα χρηματοδότησης της ασφάλισης και

• γνωστοποιεί πληροφορίες που επιτρέπουν στους χρήστες των οικονομικών καταστάσεων να εκτιμήσουν την επίδραση που έχουν οι συμβάσεις που εμπίπτουν στο πεδίο εφαρμογής του ΔΠΧΠ 17 στην οικονομική θέση, στη χρηματοοικονομική απόδοση και στις ταμειακές ροές της.

Το ανωτέρω πρότυπο δεν έχει εφαρμογή στις οικονομικές καταστάσεις της Εταιρίας.

* **Τροποποίηση του Διεθνούς Λογιστικού Προτύπου 19** «Παροχές σε εργαζομένους» – Τροποποίηση, περικοπή ή διακανονισμός του Προγράμματος Παροχών.

Ισχύει για χρήσεις µε έναρξη από 1.1.2019

Την 7.2.2018 το Συμβούλιο των Διεθνών Λογιστικών Προτύπων εξέδωσε τροποποίηση στο ΔΛΠ 19 μέσω της οποίας διευκρινίζει τον τρόπο με τον οποίο πρέπει να προσδιορίζεται το κόστος υπηρεσίας όταν προκύπτουν αλλαγές στο πρόγραμμα καθορισμένων παροχών. Σύμφωνα με το ΔΛΠ 19 σε περίπτωση τροποποίησης, περικοπής ή διακανονισμού, πρέπει να γίνει επαναυπολογισμός της καθαρής υποχρέωσης ή απαίτησης. Η τροποποίηση του ΔΛΠ 19 προβλέπει ότι το τρέχον κόστος υπηρεσίας και ο τόκος επί της καθαρής υποχρέωσης (απαίτησης) για το υπόλοιπο της περιόδου αναφοράς, μετά την αλλαγή στο πρόγραμμα, θα πρέπει να υπολογιστούν με βάση τις παραδοχές που χρησιμοποιήθηκαν κατά τον επανυπολογισμό της καθαρής υποχρέωσης ή απαίτησης. Επίσης, με την τροποποίηση του ΔΛΠ 19 αποσαφηνίζεται η επίδραση μίας τροποποίησης, περικοπής ή διακανονισμού στις απαιτήσεις αναφορικά με τον περιορισμό στην αναγνώριση της καθαρής απαίτησης (asset ceiling).

Η Εταιρία εξετάζει την επίπτωση που θα επιφέρει η υιοθέτηση της ανωτέρω τροποποίησης στις οικονομικές της καταστάσεις.

**•Τροποποίηση του Διεθνούς Λογιστικού Προτύπου 28** «Επενδύσεις σε συγγενείς και κοινοπραξίες»: Μακροπρόθεσμες επενδύσεις σε Συγγενείς και Κοινοπραξίες»

Ισχύει για χρήσεις µε έναρξη από 1.1.2019

Την 12.10.2017 το Συµβούλιο των Διεθνών Λογιστικών Προτύπων εξέδωσε τροποποιήση στο ΔΛΠ 28 για να αποσαφηνίσει ότι ο λογιστικός χειρισμός των μακροπρόθεσμων επενδύσεων σε μία συγγενή ή κοινοπραξία που περιλαμβάνονται στην καθαρή επένδυση στην εν λόγω συγγενή ή κοινοπραξία – για τις οποίες δεν εφαρμόζεται η μέθοδος της καθαρής θέσης -πρέπει να γίνεται σύμφωνα με το ΔΠΧΠ 9, συμπεριλαμβανομένου των απαιτήσεων απομείωσης. Κατά την εφαρμογή του ΔΠΧΠ 9, δεν θα πρέπει να λαμβάνονται υπόψη τυχόν προσαρμογές στη λογιστική αξία των μακροπρόθεσμων επενδύσεων που έχουν προκύψει από την εφαρμογή του ΔΛΠ 28.

Η ανωτέρω τροποποίηση δεν έχει εφαρμογή στις οικονομικές καταστάσεις της Εταιρίας.

• **Βελτιώσεις Διεθνών Λογιστικών Προτύπων** – κύκλος 2015-2017

Ισχύει για χρήσεις µε έναρξη από 1.1.2019

Στο πλαίσιο του προγράµµατος των ετήσιων βελτιώσεων των Διεθνών Λογιστικών Προτύπων, το Συµβούλιο εξέδωσε, την 12.12.2017, µη επείγουσες αλλά απαραίτητες τροποποιήσεις σε επιµέρους πρότυπα.

Η Εταιρία εξετάζει τις επιπτώσεις που θα έχει η υιοθέτηση των εν λόγω τροποποιήσεων στις οικονοµικές της καταστάσεις.

* **Διερµηνεία 23** «Αβεβαιότητα σχετικά με τους λογιστικούς χειρισμούς φόρου εισοδήματος»

Ισχύει για χρήσεις µε έναρξη από 1.1.2019

Την 7.6.2017 Συµβούλιο των Διεθνών Λογιστικών Προτύπων εξέδωσε τη Διερµηνεία 23. Η Διερμηνεία αποσαφηνίζει την εφαρμογή των απαιτήσεων αναγνώρισης και αποτίμησης του ΔΛΠ 12 όταν υπάρχει αβεβαιότητα αναφορικά με το λογιστικό χειρισμό του φόρου εισοδήματος. Η Διερμηνεία ειδικότερα διευκρινίζει τα εξής:

* Μία οικονομική οντότητα θα καθορίσει αν θα εξετάσει τις αβεβαιότητες διακριτά ή σε συνδυασμό με άλλες αβεβαιότητες ανάλογα με το ποια προσέγγιση προβλέπει καλύτερα την επίλυση της αβεβαιότητας.
* Οι εκτιμήσεις που γίνονται αναφορικά με τον έλεγχο των λογιστικών χειρισμών από τις φορολογικές αρχές θα πρέπει να βασίζονται στο ότι οι φορολογικές αρχές θα εξετάσουν τα ποσά που έχουν δικαίωμα να εξετάσουν και στο ότι θα έχουν πλήρη γνώση της σχετικής πληροφόρησης όταν διενεργούν τον έλεγχο.
* Για τον προσδιορισμό του φορολογητέου κέρδους (φορολογικής ζημίας), των φορολογικών βάσεων, των μη χρησιμοποιηθέντων φορολογικών ζημιών, των μη χρησιμοποιηθέντων πιστωτικών φόρων και των φορολογικών συντελεστών η οικονομική οντότητα θα πρέπει να λάβει υπόψη της την πιθανότητα οι φορολογικές αρχές να αποδεχθούν την αβεβαιότητα στο χειρισμό του φόρου
* Οι εκτιμήσεις της οικονομικής οντότητας θα πρέπει να επαναξιολογούνται όταν λαμβάνουν χώρα αλλαγές στα γεγονότα και στις συνθήκες καθώς και όταν νέα πληροφόρηση καθίσταται διαθέσιμη.

Η Εταιρία εξετάζει τις επιπτώσεις που θα έχει η υιοθέτηση της ανωτέρω Διερμηνείας στις οικονομικές της καταστάσεις.

### 1.2 Πληροφόρηση κατά τομέα

Επειδή η Εταιρία δεν έχει εισαγάγει τίτλους της σε οργανωμένη αγορά, δεν απαιτείται ανάλυση κατά τομέα δραστηριότητας.

### 1.3 Συναλλαγές σε ξένο νόμισμα

Το λειτουργικό νόμισμα, καθώς και το νόμισμα παρουσίασης των οικονομικών καταστάσεων της Εταιρίας είναι το ευρώ. Συναλλαγές σε άλλα νομίσματα δεν υπάρχουν.

### 1.4 Ενσώματα πάγια

Τα ενσώματα πάγια αναγνωρίζονται αρχικά στο κόστος κτήσεώς τους, προσαυξημένο με τα έξοδα που σχετίζονται με την συναλλαγή για την απόκτησή τους. Μετά την αρχική αναγνώριση αποτιμώνται στο κόστος κτήσης μείον τις συσωρευμένες αποσβέσεις και τις τυχόν συσσωρευμένες ζημίες από την απομείωση της αξίας τους.

Μεταγενέστερες δαπάνες καταχωρούνται σε επαύξηση της λογιστικής αξίας των ενσωμάτων παγίων ή ως ξεχωριστό πάγιο, μόνον κατά την έκταση που οι δαπάνες αυτές αυξάνουν τα μελλοντικά οικονομικά οφέλη, που αναμένεται να εισρεύσουν από τη χρήση του παγίου στοιχείου και το κόστος τους μπορεί να επιμετρηθεί αξιόπιστα. Το κόστος επισκευών και συντηρήσεων καταχωρείται στα αποτελέσματα όταν πραγματοποιείται.

Οι αποσβέσεις των ενσωμάτων παγίων υπολογίζονται, με τη σταθερή μέθοδο, κατά τη διάρκεια της ωφέλιμης ζωής τους. Όταν οι λογιστικές αξίες των ενσωμάτων ακινητοποιήσεων υπερβαίνουν την ανακτήσιμη αξία τους, η διαφορά (απομείωση) καταχωρείται άμεσα, ως έξοδο, στα αποτελέσματα.

Κατά την πώληση ενσωμάτων ακινητοποιήσεων, οι διαφορές μεταξύ του τιμήματος που λαμβάνεται και της λογιστικής τους αξίας καταχωρούνται, ως κέρδη ή ζημίες, στα αποτελέσματα.

### 1.5 Άυλα στοιχεία ενεργητικού

Άυλα περιουσιακά στοιχεία, που αποκτούνται από μια επιχείρηση, καταχωρούνται στην αξία κτήσεώς τους.

Λογισμικό: Οι άδειες λογισμικού καταχωρούνται στα άυλα περιουσιακά στοιχεία και αποτιμώνται στο κόστος κτήσεως, μείον τις συσσωρευμένες αποσβέσεις και τις συσσωρευμένες απομειώσεις. Οι αποσβέσεις διενεργούνται με τη μέθοδο της σταθερής απόσβεσης κατά τη διάρκεια της ωφέλιμης ζωής των στοιχείων αυτών.

### 1.6 Απομείωση αξίας παγίων περιουσιακών στοιχείων

Σύμφωνα με τα Δ.Π.Χ.Π. η ανακτήσιμη αξία ενός παγίου περιουσιακού στοιχείου πρέπει να εκτιμάται όποτε υπάρχουν ενδείξεις για απομείωση. Η ζημία της απομείωσης αναγνωρίζεται όταν η λογιστική αξία υπερβαίνει την ανακτήσιμη. Η ανακτήσιμη αξία είναι η μεγαλύτερη μεταξύ της εύλογης αξίας μείον τα έξοδα πώλησης και της παρούσας αξίας των εκτιμώμενων μελλοντικών ταμειακών ροών, οι οποίες αναμένεται να προκύψουν από την συνεχιζόμενη χρησιμοποίησή του μέχρι την απόσυρση του στοιχείου αυτού στη λήξη της ωφέλιμης ζωής του.

Η Εταιρία εξετάζει σε περιοδική βάση (κάθε ημερομηνία σύνταξης των οικονομικών της καταστάσεων) τα πάγια περιουσιακά της στοιχεία για πιθανές ενδείξεις απομείωσης της αξίας τους. Σε αυτές τις περιπτώσεις όπου η λογιστική αξία είναι μεγαλύτερη της ανακτήσιμης απομειώνεται (μέσω αποτελεσμάτων), ώστε να συμπίπτει με την ανακτήσιμη.

### 1.7 Χρηματοοικονομικά μέσα

Τα χρηματοοικονομικά μέσα ενεργητικού και υποχρεώσεων αναγνωρίζονται ως στοιχεία στοιχεία ενεργητικού, υποχρεώσεων ή καθαρής θέσεως, βάσει της ουσίας και του περιεχομένου των σχετικών συμβάσεων από τις οποίες απορρέουν.

Τα χρηματοοικονομικά στοιχεία ενεργητικού και υποχρεώσεων αναγνωρίζονται αρχικά στην εύλογη αξία τους. Με εξαίρεση τα χρηματοοικονομικά μέσα που αποτιμώνται στην εύλογη αξία μέσω της κατάστασης αποτελεσμάτων, η αξία κατά την αρχική αναγνώριση προσαυξάνεται με τα έξοδα συναλλαγών και μειώνεται με τα έσοδα και προμήθειες που σχετίζονται άμεσα με την απόκτηση ή τη δημιουργία τους.

Οι χρηματοοικονομικές απαιτήσεις και οι υποχρεώσεις στον ισολογισμό αφορούν στο ταμείο και ταμειακά ισοδύναμα, στους πελάτες και στις λοιπές απαιτήσεις, στις υποχρεώσεις προς προμηθευτές, και σε ορισμένα κονδύλια των λοιπών υποχρεώσεων.

### 1.8 Προσδιορισµός εύλογης αξίας

Ως εύλογη αξία ορίζεται η τιµή που θα εισέπραττε η Εταιρία κατά την πώληση ενός στοιχείου του ενεργητικού ή η τιµή που θα κατέβαλε προκειµένου να µεταβιβάσει µία υποχρέωση, σε µία συνηθισµένη συναλλαγή ανάµεσα σε συµµετέχοντες της αγοράς, κατά την ηµεροµηνία της αποτίµησης, στην κύρια αγορά του στοιχείου του ενεργητικού ή των υποχρεώσεων ή στην πιο συµφέρουσα αγορά για το στοιχείο, στην περίπτωση που δεν υφίσταται κύρια αγορά.

Η Εταιρία προσδιορίζει την εύλογη αξία των στοιχείων του ενεργητικού και των υποχρεώσεων, που διαπραγµατεύονται σε ενεργό αγορά, βάσει των διαθέσιµων τιµών της αγοράς. Σε όλες τις άλλες περιπτώσεις, η Εταιρία προσδιορίζει την εύλογη αξία χρησιµοποιώντας τεχνικές αποτίµησης οι οποίες είναι κατάλληλες για τις συγκεκριµένες συνθήκες, για τις οποίες υπάρχουν διαθέσιµα και επαρκή δεδοµένα για την αποτίµηση και οι οποίες αφενός µεν µεγιστοποιούν τη χρήση των σχετικών παρατηρήσιµων τιµών αφετέρου ελαχιστοποιούν τη χρήση µη παρατηρήσιµων τιµών. Σε περιπτώσεις που δεν υπάρχουν παρατηρήσιµα στην αγορά δεδοµένα, χρησιµοποιούνται στοιχεία που βασίζονται σε εσωτερικές εκτιµήσεις και παραδοχές π.χ. προσδιορισµός αναµενόµενων ταµειακών ροών, επιτοκίων προεξόφλησης, πιθανότητας προπληρωµών ή αθέτησης αντισυµβαλλοµένου. Σε κάθε περίπτωση, κατά την αποτίµηση στην εύλογη αξία, η Εταιρία χρησιµοποιεί υποθέσεις που θα χρησιµοποιούνταν από τους συµµετέχοντες της αγοράς, θεωρώντας ότι ενεργούν µε βάση το µέγιστο οικονοµικό τους συµφέρον.

Όλα τα στοιχεία του ενεργητικού και των υποχρεώσεων τα οποία είτε αποτιµώνται στην εύλογη αξία είτε για τα οποία γνωστοποιείται η εύλογη αξία τους κατηγοριοποιούνται, ανάλογα µε την ποιότητα των δεδοµένων που χρησιµοποιήθηκαν για την εκτίµηση της εύλογης αξίας τους, ως εξής:

• δεδομένα επιπέδου 1: τιμές (χωρίς προσαρμογές) ενεργού αγοράς,

• δεδομένα επιπέδου 2: άμεσα ή έμμεσα παρατηρήσιμα (observable) δεδοµένα,

• δεδομένα επιπέδου 3: προκύπτουν από εκτιμήσεις της Εταιρίας καθώς δεν υπάρχουν παρατηρήσιµα δεδοµένα στην αγορά.

### 1.9 Απαιτήσεις από πελάτες

Οι απαιτήσεις από πελάτες, που συνήθως έχουν όρο εξόφλησης 30 – 90 ημέρες, καταχωρούνται αρχικά στην αξία της συναλλαγής.

Οι απαιτήσεις από πελάτες εξετάζονται, ως προς την εισπραξιμότητά τους, σε τακτά χρονικά διαστήματα. Όταν υπάρχει αντικειμενική ένδειξη ότι η Εταιρία δεν είναι σε θέση να εισπράξει όλα τα ποσά που οφείλονται, με βάση τους συμβατικούς όρους, διενεργείται σχετική εγγραφή απομείωσης. Οι ζημιές απομείωσης, που προκύπτουν, καταχωρούνται απ’ ευθείας στα αποτελέσματα

### 1.10 Φόρος εισοδήματος

Ο φόρος εισοδήματος περιλαμβάνει τον τρέχοντα φόρο και τον αναβαλλόμενο φόρο. Ο φόρος εισοδήματος καταχωρείται στην κατάσταση λογαριασμού αποτελεσμάτων, εκτός των περιπτώσεων όπου υπάρχουν κονδύλια που καταχωρούνται απευθείας στην καθαρή θέση, οπότε και ο φόρος τους καταχωρείται στην καθαρή θέση.

Ο φόρος της χρήσεως περιλαμβάνει τον αναμενόμενο να πληρωθεί φόρο επί του φορολογητέου εισοδήματος της χρήσεως, βάσει των φορολογικών συντελεστών που ισχύουν κατά την ημερομηνία σύνταξης των οικονομικών καταστάσεων.

Ο αναβαλλόμενος φόρος υπολογίζεται επί των προσωρινών διαφορών μεταξύ της λογιστικής αξίας και της φορολογικής βάσης των στοιχείων ενεργητικού και παθητικού με βάση τους φορολογικούς συντελεστές που ισχύουν ή αναμένεται ότι θα ισχύσουν κατά το χρόνο διακανονισμού της υποχρέωσης ή απαίτησης.

Μια αναβαλλόμενη φορολογική απαίτηση αναγνωρίζεται μόνο κατά το βαθμό που είναι πιθανό ότι θα υπάρχουν μελλοντικά φορολογικά διαθέσιμα κέρδη έναντι των οποίων η απαίτηση μπορεί να συμψηφιστεί. Οι αναβαλλόμενες φορολογικές απαιτήσεις μειώνονται κατά το βαθμό που δεν είναι πλέον πιθανόν ότι το σχετικό φορολογικό όφελος θα πραγματοποιηθεί.

### 1.11 Ταμείο και διαθέσιμα

Στην κατηγορία αυτή περιλαμβάνονται τα χρηματικά διαθέσιμα στο ταμείο, οι καταθέσεις σε Τράπεζες και οι βραχυπρόθεσμες επενδύσεις (διάρκειας μικρότερης του τριμήνου) άμεσης ρευστοποιήσεως.

### 1.12 Υποχρεώσεις καθορισμένων παροχών στους εργαζομένους

Η υποχρέωση για τη συνταξιοδότηση του προσωπικού μετά την αποχώρησή του από την εργασία καλύπτεται από δημόσιο ασφαλιστικό φορέα (ΕΦΚΑ). Η Εταιρία και το προσωπικό συνεισφέρουν σε αυτό σε μηνιαία βάση.

Σύμφωνα με το Ελληνικό εργατικό δίκαιο, οι εργαζόμενοι δικαιούνται αποζημιώσεως στην περίπτωση εξόδου από την υπηρεσία, το ύψος της οποίας εξαρτάται από το ύψος των αποδοχών τους, την προϋπηρεσία τους στην Εταιρία και το λόγο εξόδου τους από την υπηρεσία (απόλυση ή συνταξιοδότηση). Στην περίπτωση παραίτησης ή δικαιολογημένης απολύσεως το δικαίωμα αυτό δεν υφίσταται.

Το πληρωτέο ποσό κατά τη συνταξιοδότηση ανέρχεται στο 40% του ποσού που καταβάλλεται σε περίπτωση αναιτιολόγητης απολύσεως.

Το ύψος της υποχρέωσης προσδιορίζεται ετησίως βάσει αναλογιστικής μελέτης που εκπονείται χρησιμοποιώντας τη μέθοδο της προβλεπόμενης μονάδας υποχρέωσης (projected unit credit method).

Η υποχρέωση που αναγνωρίζεται στις οικονομικές καταστάσεις για τα προγράμματα καθορισμένων παροχών, είναι η αξία των δεδουλευμένων παροχών μείον την εύλογη αξία των περιουσιακών στοιχείων των προγραμμάτων. Τα αναλογιστικά κέρδη/ζημίες που προκύπτουν από αναπροσαρμογές βάσει ιστορικών στοιχείων και από μεταβολές στις αναλογιστικές υποθέσεις καταχωρούνται άμεσα απευθείας στην καθαρή θέση, μέσω της κατάστασης συνολικού αποτελέσματος, και δεν αναταξινομούνται μεταγενέστερα στα αποτελέσματα χρήσεως.

### 1.13 Προβλέψεις

Προβλέψεις για ενδεχόμενες υποχρεώσεις αναγνωρίζονται όταν η Εταιρία έχει παρούσες υποχρεώσεις νομικά ή με άλλο τρόπο τεκμηριωμένες ως αποτέλεσμα παρελθόντων γεγονότων, είναι πιθανή η εκκαθάρισή τους μέσω εκροών πόρων και η εκτίμηση του ακριβούς ποσού της υποχρέωσης μπορεί να πραγματοποιηθεί με αξιοπιστία.

Οι προβλέψεις επισκοπούνται κατά τις ημερομηνίες σύνταξης των οικονομικών καταστάσεων και προσαρμόζονται προκειμένου να αντανακλούν τις βέλτιστες τρέχουσες εκτιμήσεις. Οι ενδεχόμενες υποχρεώσεις για τις οποίες δεν είναι πιθανή η εκροή πόρων γνωστοποιούνται εκτός εάν δεν είναι σημαντικές. Οι ενδεχόμενες απαιτήσεις δεν αναγνωρίζονται στις οικονομικές καταστάσεις αλλά γνωστοποιούνται εφόσον η εισροή οικονομικών ωφελειών είναι πιθανή.

### 1.14 Μισθώσεις

Συμφωνίες μισθώσεων, όπου ο εκμισθωτής μεταβιβάζει το δικαίωμα χρήσεως ενός στοιχείου του ενεργητικού για μια συμφωνημένη χρονική περίοδο, χωρίς ωστόσο να μεταβιβάζει και τους κινδύνους και ανταμοιβές της ιδιοκτησίας του παγίου στοιχείου, θεωρούνται ως λειτουργικές μισθώσεις. Οι πληρωμές που γίνονται για λειτουργικές μισθώσεις (καθαρές από τυχόν κίνητρα που προσφέρθηκαν από τον εκμισθωτή) καταχωρούνται στα αποτελέσματα χρήσεως, αναλογικά κατά τη διάρκεια της μίσθωσης.

Χρηματοδοτικές μισθώσεις θεωρούνται οι συμφωνίες μισθώσεων, όπου ο εκμισθωτής μεταβιβάζει τους κινδύνους και τα οφέλη των παγίων που εκμισθώνονται στον μισθωτή. Σε περιπτώσεις συμβάσεων χρηματοδοτικής μίσθωσης, στις οποίες η Εταιρία λειτουργεί ως μισθωτής, ο μισθωμένος εξοπλισμός περιλαμβάνεται στην ανάλογη κατηγορία παγίων, όπως και τα ιδιόκτητα πάγια, ενώ η σχετική υποχρέωση προς τον εκμισθωτή, περιλαμβάνεται στις Υποχρεώσεις από χρηματοδοτικές μισθώσεις. Τα μισθωμένα με χρηματοδοτική μίσθωση πάγια και η σχετική υποχρέωση αναγνωρίζονται αρχικά στη μικρότερη αξία μεταξύ της εύλογης αξίας των παγίων και της παρούσας αξίας των ελάχιστων υποχρεωτικών μισθωμάτων που έχουν συμφωνηθεί να καταβληθούν στον εκμισθωτή. Η παρούσα αξία των μισθωμάτων υπολογίζεται με επιτόκιο προεξόφλησης εκείνο που αναφέρεται στη σύμβαση μίσθωσης, ή, όπου αυτό δεν αναφέρεται, με βάση το επιτόκιο δανεισμού που θα επιβαρυνόταν η Εταιρία για αντίστοιχη χρηματοδότηση της για τον ίδιο σκοπό.

Μετά την αρχική αναγνώριση, τα πάγια αποσβένονται με βάση την ωφέλιμη ζωή τους, εκτός αν η διάρκεια της μίσθωσης είναι μικρότερη και το πάγιο δεν αναμένεται να περιέλθει στην κατοχή της Εταιρίας κατά τη λήξη της σύμβασης, οπότε και οι αποσβέσεις διενεργούνται με βάση τη διάρκεια της μίσθωσης. Τα μισθώματα που καταβάλλονται στον εκμισθωτή κατανέμονται σε μείωση της υποχρέωσης και επιβαρύνουν τα χρηματοοικονομικά αποτελέσματα, με βάση την τοκοχρεωλυτική μέθοδο.

### 1.15 Έσοδα

Τα έσοδα αναγνωρίζονται στο βαθμό που το οικονομικό όφελος αναμένεται να εισρεύσει στην Εταιρία και το ύψος τους μπορεί αξιόπιστα να μετρηθεί. Η αναγνώριση των εσόδων γίνεται ως εξής:

* *Έσοδα από παροχή υπηρεσιών*

Τα έσοδα από την παροχή υπηρεσιών καταχωρούνται όταν η υπηρεσία έχει παρασχεθεί.

* *Έσοδα από τόκους*

Οι τόκοι έσοδα λογίζονται με βάση την αρχή των δεδουλευμένων.

* *Έσοδα από μερίσματα*

Τα έσοδα από μερίσματα επενδύσεων σε μετοχές αναγνωρίζονται στα αποτελέσματα της χρήσεως όταν λαμβάνεται σχετική απόφαση από το αρμόδιο όργανο της εταιρίας στην οποία συμμετέχει η Εταιρία.

### 1.16 Συνδεδεμένα μέρη

Σύμφωνα με το IAS 24, συνδεδεμένα μέρη για την Εταιρία θεωρούνται:

α) η τελική μητρική της εταιρία Alpha Bank και νομικά πρόσωπα τα οποία συνιστούν για την Εταιρία ή τη μητρική της Alpha Bank i) θυγατρικές εταιρίες, ii) κοινοπραξίες και iii) συγγενείς εταιρίες

β) το Ταμείο Χρηματοπιστωτικής Σταθερότητας καθώς και οι θυγατρικές του εταιρίες διότι στα πλαίσια του Ν.3864/2010 το Ταμείο Χρηματοπιστωτικής Σταθερότητας απέκτησε συμμετοχή στο Διοικητικό Συμβούλιο αλλά και σε σημαντικές Επιτροπές της Alpha Bank και κατά συνέπεια θεωρείται ότι ασκεί σημαντική επιρροή σε αυτή.

γ) φυσικά πρόσωπα τα οποία ανήκουν στα βασικά διοικητικά στελέχη και στενά συγγενικά πρόσωπα αυτών. Τα βασικά διοικητικά στελέχη αποτελούνται από όλα τα μέλη του Διοικητικού Συμβουλίου της Εταιρίας, τα μέλη του Διοικητικού Συμβουλίου και της Εκτελεστικής Επιτροπής της Alpha Bank, ενώ ως στενά συγγενικά τους πρόσωπα θεωρούνται οι σύζυγοι καθώς και οι συγγενείς α` βαθμού αυτών και τα εξαρτώμενα μέλη αυτών και των συζύγων τους.

Επιπλέον, η Εταιρία γνωστοποιεί συναλλαγές και υφιστάμενα υπόλοιπα με εταιρίες, στις οποίες τα ανωτέρω πρόσωπα ασκούν έλεγχο ή από κοινού έλεγχο. Ειδικότερα η εν λόγω γνωστοποίηση αφορά συμμετοχές των ανωτέρω προσώπων σε εταιρίες με ποσοστό άνω του 20%.

### 1.17 Συγκριτικά στοιχεία

Όπου κρίνεται απαραίτητο, τα συγκριτικά στοιχεία της προηγουμένης χρήσεως αναπροσαρμόζονται για να καλύψουν αλλαγές στην παρουσίαση της τρεχούσης χρήσεως. Τα υπόλοιπα της συγκριτικής πληροφόρησης προέρχονται από τις δημοσιευμένες οικονομικές καταστάσεις της χρήσης 2016.

## Αποτελέσματα

## 2. Έσοδα παροχής υπηρεσιών

Τα έσοδα χρήσεως 2017 της Εταιρίας ποσού € 4.841.611,70 (χρήση 2016 € 621.300,00) προέρχονται από παροχή υπηρεσιών ενημερώσεως των οφειλετών της Alpha Τράπεζα ΑΕ για την ύπαρξη ληξιπρόθεσμων απαιτήσεων καθώς και τη διαπραγμάτευση των όρων αποπληρωμής αυτών.

##

## 3. Αμοιβές και έξοδα προσωπικού

Οι αμοιβές και τα έξοδα προσωπικού αναλύονται ως ακολούθως:

|  |  |
| --- | --- |
|  |  |
|  | **1.1.2017-31.12.2017** |  | **1.1.2016-31.12.2016** |
| Τακτικές αποδοχές | 85.090,74 |  | - |
| Εργοδοτικές εισφορές | 19.186,87 |  | - |
| Λοιπές παροχές προσωπικού | 550,00 |  | - |
| Υποχρεώσεις καθορισμένων παροχών |  |  |  |
| στους εργαζόμενους (Σημ.)13)  | 28.575,72 |  | - |
| Δαπάνη δανεισμένου προσωπικού  | 148.195,39 |  | 13.160,17 |
| Σύνολο | **281.598,72** |  | **13.160,17** |
|  |  |  |  |

## 4. Αμοιβές τρίτων

Η εταιρία πέραν του μισθοδοτούμενου προσωπικού καλύπτει τις ανάγκες της μέσω συμβάσεων με εταιρίες διαθέσεως προσωπικού για προσωρινή απασχόληση και μέσω δανεισμού προσωπικού από τον Όμιλο Alpha Bank

Τα έξοδα μηχανογραφικής υποστηρίξεως αφορούν υπηρεσίες υποστηρίξεως λογισμικού και διαθέσεως υποδομών χρηστών.

|  |  |
| --- | --- |
|  |  |
|  | **1.1.2017-31.12.2017** |  | **1.1.2016-31.12.2016** |
| Έξοδα αποσπασμένου προσωπικού | 2.915.056,67 |  | 348.331,57 |
| Έξοδα μηχανογραφικής υποστηρίξεως | 1.134.495,87 |  | 153.624,83 |
| Σύνολο | **4.049.552,54** |  | **501.956,40** |
|  |  |  |  |

## 5. Λοιπά έξοδα

Τα λοιπά έξοδα της Εταιρίας αναλύονται ως ακολούθως:

|  |  |
| --- | --- |
|  |  |
|  | **1.1.2017-31.12.2017** |  | **1.1.2016-31.12.2016** |
| Υπηρεσίες Λογιστηρίου | 7.200,00 |  | 7.200,00 |
| Αμοιβές Ελεγκτών | 7.000,00 |  | 5.000,00 |
| Έξοδα τρίτων | 13.968,00 |  | 361,20 |
| Ενοίκια | 74.108,50 |  | 2.017,50 |
| Συνδρομές  | -- |  | 320,00 |
| ΑσφάλιστραΤηλεπικοινωνίες - ταχυδρομικάΦόροι-τέλη | --37.289,516.217,48 |  | 3.300,442.435,06340,86 |
| Διάφορα έξοδα | 22.557,84 |  | 209,93 |
| Αποσβέσεις  | 6,92 |  | -- |
| Σύνολο | 168.348,25 |  | 21.184,99 |
|  |  |  |  |

## 6. Χρηματοοικονομικά αποτελέσματα

Τα χρηματοοικονομικά αποτελέσματα της Εταιρίας προκύπτουν ως κατωτέρω.

|  |  |
| --- | --- |
|   |  |
|   | **1.1.2017-31.12.2017** |  | **1.1.2016-31.12.2016** |
| ***Χρηματοοικονομικά έσοδα*** |   |  |   |
| Τόκοι τραπεζικών καταθέσεων | 186,57 |  | 138,97 |
|  | 186,57 |  | 138,97 |
|  |  |  |  |
| ***Χρηματοοικονομικά έξοδα*** |  |  |  |
| Διάφορα έξοδα τραπεζών και λοιπά συναφή έξοδα | (2.030,10) |  | (179,32) |
|  | (2.030,10) |  | (179,32) |
|  |  |  |  |
| **Χρηματοοικονομικό αποτέλεσμα** | **(1.843,53)** |  | **(40,35)** |
|  |  |  |  |

## 7. Φόρος εισοδήματος

Με το Ν.4334/16.7.2015 «Επείγουσες ρυθμίσεις για τη διαπραγμάτευση και σύναψη συμφωνίας με τον Ευρωπαϊκό Μηχανισμό Στήριξης (Ε.Μ.Σ.)» καθώς και την έκδοση της ΠΟΛ.1159/17.7.2015, αυξήθηκε ο συντελεστής φορολογίας εισοδήματος νομικών προσώπων από 26% σε 29% για τα κέρδη που προκύπτουν στα φορολογικά έτη που αρχίζουν από 1.1.2015 και εφεξής.

Με τις διατάξεις του άρθρου 14 του Ν. 4472/19.05.2017 «Συνταξιοδοτικές διατάξεις Δημοσίου και τροποποίηση διατάξεων του ν. 4387/2016, μέτρα εφαρμογής των δημοσιονομικών στόχων και μεταρρυθμίσεων, μέτρα κοινωνικής στήριξης και εργασιακές ρυθμίσεις, Μεσοπρόθεσμο Πλαίσο Δημοσιονομικής Στρατηγικής 2018-2021 και λοιπές διατάξεις», προβλέπεται μείωση του φορολογικού συντελεστή από 29% που ισχύει σήµερα, σε 26%, στα κέρδη από επιχειρηµατική δραστηριότητα που αποκτούν τα νοµικά πρόσωπα και οι νοµικές οντότητες που τηρούν διπλογραφικά βιβλία. Η µείωση αυτή αφορά τα εισοδήµατα που θα αποκτηθούν κατά το φορολογικό έτος που αρχίζει από 1.1.2019, υπό την προϋπόθεση ότι σύµφωνα µε την εκτίµηση του Διεθνούς Νοµισµατικού Ταµείου και της Ευρωπαϊκής Επιτροπής, δεν προκαλείται απόκλιση από τους µεσοπρόθεσµους δηµοσιονοµικούς στόχους.

Ο φόρος εισοδήματος που καταχωρήθηκε στην κατάσταση αποτελεσμάτων χρήσεως αναλύεται ως ακολούθως:

|  |  |
| --- | --- |
|  |  |
|  | **1.1.2017-31.12.2017** |  | **1.1.2016-31.12.2016** |
| -Τρέχων φόρος | (100.272,91) |  | (18.766,07) |
| -Αναβαλλόμενος φόρος έσοδο/(έξοδο) | -- |  | (5.871,78) |
| **Σύνολο φόρου εισοδήματος στην** **κατάσταση αποτελεσμάτων (έξοδο)/έσοδο** | **(100.272,91)** |  | **(24.637,85)** |
|  |  |  |  |

Ο αναβαλλόμενος φόρος χρήσεως στην κατάσταση αποτελεσμάτων αναλύεται ως εξής:

|  |  |
| --- | --- |
|   |  |
|   | **1.1.2017-31.12.2017** |  | **1.1.2016-31.12.2016** |
| Φορολογικές ζημίες προς συμψηφισμό | -- |  | (5.871,78) |
| **Σύνολο**  | **--** |  | **(5.871,78)** |
|  |  |  |  |

Ο φόρος, επί των κερδών της Εταιρίας διαφέρει από το θεωρητικό ποσό που θα προέκυπτε χρησιμοποιώντας τον σταθμισμένο μέσο συντελεστή φόρου, επί των κερδών της. Η διαφορά προκύπτει ως εξής:

|  |  |
| --- | --- |
|  |  |
|   | **%** | **1.1.2017-31.12.2017** |  | **%** | **1.1.2016-31.12.2016** |
| **Κέρδη προ φόρων** |  | **340.268,66** |  |  | **84.958,09** |
| **Φόρος εισοδήματος βάση του****ισχύοντος φορολογικού συντελεστή** | **29,00** | **98.677,91** |  | **29,00** | **24.637,85** |
| *Αύξηση/μείωση προερχόμενη από:* |  |  |   |  |  |
| Έξοδα μη εκπεστέα | **0,47** | **1.595,00** |  |  | - |
| **Φόρος εισοδήματος στην** **κατάσταση αποτελεσμάτων** | **29,47** | **100.272,91** |   | **29,00** | **24.637,85** |
|  |  |  |  |  |  |

Οι αναβαλλόμενοι φόροι εισοδήματος υπολογίζονται επί όλων των προσωρινών διαφορών μεταξύ της λογιστικής αξίας και της φορολογικής βάσης των περιουσιακών στοιχείων και των υποχρεώσεων. Οι αναβαλλόμενοι φόροι εισοδήματος υπολογίζονται χρησιμοποιώντας το φορολογικό συντελεστή με τον οποίο αναμένεται να γίνει η τακτοποίηση των απαιτήσεων και υποχρεώσεων.

Η κίνηση των αναβαλλόμενων φορολογικών απαιτήσεων και υποχρεώσεων αναλύεται ως ακολούθως:

|  |  |  |  |
| --- | --- | --- | --- |
|  | **Υπόλοιπο****1.1.2017** | **Αναγνώριση στην** | **Υπόλοιπο****31.12.2017** |
|  | **κατάσταση****αποτελεσμάτων** | **καθαρή** **θέση** |
| - | - | - | - | - |
| Σύνολο αναβαλλόμενων φορολογικών απαιτήσεων/(υποχρεώσεων) | **-** | **-** | **-** | **-** |
|  |  |  |  |  |
|  | **Υπόλοιπο****1.1.2016** | **Αναγνώριση στην** | **Υπόλοιπο****31.12.2016** |
|  | **κατάσταση****αποτελεσμάτων** | **καθαρή** **θέση** |
| Φορολογικές ζημίες προς συμψηφισμό | 5.871,78 | (5.871,78) | - | - |
| Σύνολο αναβαλλόμενων φορολογικών απαιτήσεων/(υποχρεώσεων) | **5.871,78** | **(5.871,78)** | **-** | **-** |
|  |  |  |  |  |

Οι αναβαλλόμενες φορολογικές απαιτήσεις για μεταφερόμενες φορολογικές ζημιές καταχωρούνται κατά την έκταση που η πραγματοποίηση μελλοντικών φορολογικών κερδών είναι πιθανή.

Με το άρθρο 48 του Ν.4172/2013, τα ενδοομιλικά μερίσματα που καταβάλλονται τόσο από ημεδαπές όσο και από αλλοδαπές εταιρίες που είναι φορολογικοί κάτοικοι κράτους μέλους της ΕΕ και ανήκουν στον ίδιο Όμιλο απαλλάσσονται τόσο από το φόρο εισοδήματος όσο και από την παρακράτηση, εφόσον ο λήπτης του μερίσματος κατέχει ποσοστό συμμετοχής τουλάχιστον 10% στο μετοχικό κεφάλαιο του νομικού προσώπου που διανέμει και το ελάχιστο ποσοστό συμμετοχής  διακρατείται επί τουλάχιστον 2 έτη.

Τα ανωτέρω ισχύουν από 1.1.2014.

Η Εταιρία δεν έχει ελεγχθεί φορολογικά από την έναρξη της λειτουργίας της. Ως αποτέλεσμα του φορολογικού ελέγχου από τις φορολογικές αρχές  ενδέχεται, να επιβληθούν επιπλέον πρόστιμα και φόροι για τις χρήσεις που δεν έχουν ελεγχθεί από τις φορολογικές αρχές τα ποσά των οποίων δεν είναι δυνατό να προσδιοριστούν με ακρίβεια.

Σύμφωνα με την ΠΟΛ.1006/05.1.2016 δεν εξαιρούνται από την διενέργεια τακτικού φορολογικού ελέγχου από τις αρμόδιες φορολογικές αρχές οι επιχειρήσεις για τις οποίες εκδίδεται φορολογικό πιστοποιητικό χωρίς επιφύλαξή. Συνεπώς οι φορολογικές αρχές είναι δυνατόν να διενεργήσουν τον δικό τους φορολογικό έλεγχο

Με το άρθρο 56 του Ν.4410/03.08.2016 η έκδοση φορολογικού πιστοποιητικού καθίσταται προαιρετική. Πρόθεση ωστόσο της εταιρίας είναι η συνέχιση λήψεως του φορολογικού πιστοποιητικού. Το εν λόγω πιστοποιητικό υποβάλλεται αφενός μεν στην ελεγχόμενη εταιρία μέχρι την υποβολή της δήλωσης φόρου εισοδήματος και το αργότερο εντός του πρώτου δεκαημέρου του δέκατου μήνα από την λήξη της ελεγχόμενης διαχειριστικής περιόδου, αφετέρου δε ηλεκτρονικά στο Υπουργείο Οικονομικών το αργότερο έως το τέλος του δέκατου μήνα από τη λήξη της ελεγχόμενης διαχειριστικής περιόδου. Για τη χρήση 2016 η Εταιρία έχει λάβει φορολογικό πιστοποιητικό χωρίς διατύπωση επιφύλαξης από τους Ορκωτούς Ελεγκτές Λογιστές ενώ για τη χρήση 2017 είναι σε εξέλιξη ο έλεγχος για το φορολογικό πιστοποιητικό και εκτιμάται πως δεν θα προκύψουν ουσιώδεις φορολογικές επιβαρύνσεις.

## 8. Κέρδη ανά μετοχή

**Βασικά:** Τα βασικά κέρδη ανά μετοχή υπολογίζονται με διαίρεση των κερδών της Εταιρίας με τον σταθμισμένο μέσο αριθμό των κοινών μετοχών στη διάρκεια της χρήσεως, εξαιρουμένων των τυχόν ιδίων κοινών μετοχών που αγοράζονται από αυτή (ίδιες μετοχές).

**Προσαρμοσμένα:** Τα προσαρμοσμένα κέρδη ανά μετοχή προκύπτουν από την προσαρμογή του σταθμισμένου μέσου όρου των υφιστάμενων κοινών μετοχών της Εταιρίας κατά τη διάρκεια της χρήσεως για δυνητικώς εκδοθησόμενες κοινές μετοχές.

Η Εταιρία δεν έχει τέτοιες κατηγορίες δυνητικών τίτλων με συνέπεια τα βασικά και τα προσαρμοσμένα κέρδη κατά μετοχή να είναι ίδια.

|  |  |  |  |
| --- | --- | --- | --- |
|  | **31.12.2017** |  | **31.12.2016** |
| Καθαρά κέρδη/(ζημίες) μετά από φόρους | 239.995,75 |  | 60.320,24 |
|  |  |  |  |
| Σταθμισμένος αριθμός μετοχών (τεμάχια) | 3.500 |  | 3.500 |
|  |  |  |  |
| **Κέρδη/(ζημίες) ανά μετοχή βασικά και προσαρμοσμένα σε ευρώ** | **68,57** |  | **17,23** |

## Ενεργητικό

## 9. Πελάτες

|  |  |  |  |
| --- | --- | --- | --- |
|  | **31.12.2017** |  | **31.12.2016** |
| Απαιτήσεις από παροχή υπηρεσιών | 422.317,03 |  | 586.644,00 |

Οι απαιτήσεις από παροχή υπηρεσιών είναι βραχυπρόθεσμες και ασφαλούς εισπράξεως, η δε λογιστική των αξία, δεν διαφέρει από την εύλογη.

## 10. Λοιπές απαιτήσεις

|  |  |  |  |
| --- | --- | --- | --- |
|  | **31.12.2017** |  | **31.12.2016** |
| Προκαταβεβλημένοι & παρακρατημένοι φόροι | 9.700,20 |  | 20,85 |
| Ελληνικό Δημόσιο – απαίτηση από ΦΠΑ | 248.306,17 |  | - |
| Προκαταβολές | 303,00 |  | 837,59 |
| **Σύνολο** | **258.309,37** |  | **858,44** |
|  |  |  |  |

## 11. Ταμείο και διαθέσιμα

Τα διαθέσιμα αντιπροσωπεύουν τραπεζικές καταθέσεις όψεως. Όλα τα ταμειακά διαθέσιμα και ισοδύναμα της Εταιρίας είναι σε ευρώ.

|  |  |  |  |
| --- | --- | --- | --- |
|  | **31.12.2017** |  | **31.12.2016** |
| ΤαμείοΚαταθέσεις όψεως | 101,561.065.174,50 |  | --130.445,73 |
| **Σύνολο** | **1.065.276,06** |  | **130.445,73** |
|  |  |  |  |

Τα ανωτέρω υπόλοιπα είναι κατατεθειμένα στην ALPHA ΤΡΑΠΕΖΑ ΑΕ, η οποία για σκοπούς διαβάθμισης πιστωτικού κινδύνου κατατάσσεται ως CCC+ σύμφωνα με το Διεθνή Οίκο Πιστοληπτικής Αξιολόγησης Standard & Poor’s.

## Καθαρή Θέση και Υποχρεώσεις

## 12. Καθαρή θέση

**i) Μετοχικό Κεφάλαιο:**

Το μετοχικό κεφάλαιο της Εταιρίας αποτελείται από 3.500 κοινές πλήρως εξοφλημένες μετοχές, ονομαστικής αξίας € 100,00 η κάθε μία. Το σύνολο του μετοχικού κεφαλαίου ανέρχεται σε € 350.000,00 και αποτελεί το αρχικό μετοχικό κεφάλαιο ιδρύσεως της Εταιρίας το οποίο έχει καταβληθεί ολοσχερώς από τους μετόχους.

**ii) Αποθεματικά:**

Σύμφωνα με την ελληνική εμπορική νομοθεσία, η Εταιρία είναι υποχρεωμένη να παρακρατεί από τα καθαρά λογιστικά της κέρδη ελάχιστο ποσοστό 5% ετησίως ως τακτικό αποθεματικό. Η παρακράτηση παύει να είναι υποχρεωτική όταν το σύνολο του τακτικού αποθεματικού υπερβεί το εν τρίτο του καταβεβλημένου μετοχικού κεφαλαίου. Το αποθεματικό αυτό το οποίο είναι φορολογημένο δεν μπορεί να διανεμηθεί καθόλη τη διάρκεια ζωής της Εταιρίας και προορίζεται για την κάλυψη τυχόν χρεωστικού υπολοίπου του λογαριασμού κερδών και ζημιών.

**iii) Αποτελέσματα εις νέο:**

Στην 3η εταιρική χρήση που έληξε την 31η Δεκεμβρίου 2017 προέκυψαν κέρδη €239.995,75 τα οποία συναθροιζόμενα με κέρδη προηγουμένων χρήσεων διαμορφώνουν τα αποτελέσματα εις νέον της χρήσεως σε κέρδη € 283.643,02.

**iv) Διανομή μερισμάτων:**

Με βάση την ελληνική εμπορική νομοθεσία, οι εταιρίες υποχρεούνται στην ετήσια καταβολή μερίσματος. Συγκεκριμένα, διανέμεται σαν μέρισμα το 35% των καθαρών κερδών μετά το φόρο εισοδήματος, και αφού σχηματισθεί το κατά νόμο τακτικό αποθεματικό. Ωστόσο, είναι επίσης δυνατή η παρέκκλιση από τα ως άνω ισχύοντα, κατόπιν ειδικής εγκρίσεως από τη Γενική Συνέλευση των Μετόχων με την απαιτούμενη απαρτία και πλειοψηφία.

Το Διοικητικό Συμβούλιο θα προτείνει στη Γενική Συνέλευση των Μετόχων τη μη διανομή μερίσματος.

## 13. Υποχρεώσεις καθορισμένων παροχών προσωπικού

Σύμφωνα με το ελληνικό εργατικό δίκαιο κάθε εργαζόμενος δικαιούται εφάπαξ αποζημίωση σε περίπτωση απόλυσης ή συνταξιοδοτήσεως. Το ποσό της αποζημιώσεως εξαρτάται από το χρόνο προϋπηρεσίας και τις αποδοχές του εργαζόμενου την ημέρα της απόλυσης ή συνταξιοδοτήσεώς του. Αν ο εργαζόμενος παραμείνει στην εταιρία μέχρι να συνταξιοδοτηθεί κανονικά, δικαιούται ποσό εφάπαξ ίσο με το 40% της αποζημιώσεως που θα έπαιρνε αν απολυόταν την ίδια μέρα. Ο ελληνικός εμπορικός νόμος, προβλέπει ότι οι εταιρίες θα πρέπει να σχηματίζουν πρόβλεψη που αφορά το σύνολο του προσωπικού και τουλάχιστον για την υποχρέωση που δημιουργείται επί αποχωρήσεως λόγω συνταξιοδοτήσεως (40% της συνολικής υποχρέωσης).

Οι υποχρεώσεις για αποζημίωση προσωπικού προσδιορίσθηκαν μέσω αναλογιστικής μελέτης.

|  |  |  |  |
| --- | --- | --- | --- |
|  |  |  |  |
| **Καθαρό κόστος καθορισμένων παροχών προσωπικού**  | **Από 1η Ιανουαρίου έως** |
| **που επιβάρυνε τα αποτελέσματα χρήσης:** | **31.12.2017** |  | **31.12.2016** |
| Κόστος τρέχουσας απασχόλησης | 28.575,72 |  | -- |
| Χρηματοοικονομικό κόστος | -- |  | -- |
| **Κόστος που καταχωρήθηκε στα αποτελέσματα** | **28.575,72** |  | **--** |
| **Μεταβολή αποθεματικού αναλογιστικών κερδών/(ζημιών)** | **2017** |  | **2016** |
| Συσσωρευμένα αναλογιστικά κέρδη/(ζημιές) έναρξης χρήσης | -- |  | -- |
| Αναλογιστικά κέρδη/(ζημιές) πουκαταχωρήθηκαν απ’ ευθείας στην καθαρή θέση | -- |  | -- |
| **Συσσωρευμένα αναλογιστικά κέρδη/( ζημιές) τέλους χρήσης** | **--** |   | **--** |
|  |  |  |  |
|  |  |  |  |
| **Κίνηση υποχρέωσης στον Ισολογισμό**  | **2017** |  | **2016** |
| **Υπόλοιπο την 1η Ιανουαρίου** | -- |  | -- |
| Αναλογιστικό (κέρδος)/ζημία λόγω Χρηματοοικονομικών παραδοχών | -- |  | -- |
| Αναλογιστικό (κέρδος)/ζημία λόγω εμπειριών προσαρμογών | -- |  | -- |
| Κόστος που καταχωρήθηκε στα αποτελέσματα (Σημ.4) | 28.575,72 |  | -- |
| **Υπόλοιπο την 31η Δεκεμβρίου** | **28.575,72** |  | **--** |
|  |  |  |  |

Επίσης οι βασικές παραδοχές στις οποίες βασίστηκαν τα αναλογιστικά προγράμματα για τον υπολογισμό της υποχρέωσης στο προσωπικό λόγω εξόδου από την υπηρεσία είναι οι εξής:

|  |  |  |  |
| --- | --- | --- | --- |
|  | **31.12.2017** |  | **31.12.2016** |
| Συντελεστής προεξόφλησης | 1,68% |  | -- |
| Εκτιμώμενο ποσοστό αύξησης μισθών | 1,8% |  | -- |
| Μέση υπολειπόμενη εργασιακή ζωή | 35,74 |  | -- |
|  |  |  |  |

Η εξ € 28.575,72 πρόβλεψη αποζημίωσης προσωπικού επιβάρυνε, κατά την κλειόμενη χρήση, το κόστος προσωπικού.

## 14. Υποχρεώσεις προς προμηθευτές

|  |  |  |  |
| --- | --- | --- | --- |
|  | **31.12.2017** |  | **31.12.2016** |
| Προμηθευτές Υποχρεώσεις προς συνδεδεμένα μέρη (σημ.16 ) | 318.566,63530.154,71 |  | 168.059,99110.233,38 |
| **Σύνολο** | **848.721,34** |  | **278.293,37** |
|  |  |  |  |

Η εύλογη αξία των υποχρεώσεων προς τους προμηθευτές, δεν διαφέρει ουσιωδώς από την λογιστική τους αξία λόγω της βραχυπροθέσμου λήξεως αυτών.

## Πρόσθετες πληροφορίες

## 15. Διαχείριση χρηματοοικονομικών κινδύνων

**Παράγοντες χρηματοοικονομικού κινδύνου:**

Τα κυριότερα χρηματοπιστωτικά μέσα της Εταιρίας αποτελούνται από μετρητά και βραχυπρόθεσμες καταθέσεις. Ο κυριότερος σκοπός αυτών των χρηματοπιστωτικών μέσων είναι η παροχή χρηματοδότησης για τις εργασίες της. Η Εταιρία κατέχει επίσης διάφορα άλλα χρηματοπιστωτικά μέσα όπως εμπορικές απαιτήσεις και εμπορικές υποχρεώσεις, τα οποία προκύπτουν άμεσα από τις εργασίες της. Πολιτική της Εταιρίας, κατά τη διάρκεια του έτους, ήταν και παραμένει να μην ασχολείται με την εμπορία χρηματοπιστωτικών μέσων.

Οι κυριότεροι κίνδυνοι που προκύπτουν από τα χρηματοπιστωτικά μέσα της Εταιρίας είναι ο κίνδυνος επιτοκίου, ο κίνδυνος ρευστότητας, και ο πιστωτικός κίνδυνος. Το Διοικητικό Συμβούλιο εξετάζει και εγκρίνει αρχές για τη διαχείριση κάθε ενός από αυτούς τους κινδύνους, οι οποίες συνοψίζονται πιο κάτω.

* **Κίνδυνος επιτοκίου:**

Η Εταιρία δεν έχει τραπεζικά δάνεια και συνεπώς έχει ελαχιστοποιήσει τον κίνδυνο επιτοκίου.

* **Πιστωτικός κίνδυνος:**

Η Εταιρία παρείχε υπηρεσίες αποκλειστικά σε αναγνωρισμένα και φερέγγυα αντισυμβαλλόμενα μέρη. Πολιτική της Εταιρίας είναι, όλοι οι πελάτες, στους οποίους παρέχονταν υπηρεσίες επί πιστώσει, να υποβάλλονται σε διαδικασίες πιστοληπτικού ελέγχου. Επιπρόσθετα, οι εμπορικές απαιτήσεις παρακολουθούνται, σε συνεχή βάση, με αποτέλεσμα την ελαχιστοποίηση του κινδύνου από επισφαλείς απαιτήσεις. Κατά την 31.12.2017 οι απαιτήσεις της Εταιρίας προέρχονται, στο σύνολό τους από την ALPHA BANK και συνεπώς είναι ασφαλούς εισπράξεως.

Τα ταμειακά διαθέσιμα της Εταιρίας είναι κατατεθειμένα στην ALPHA BANK η οποία είναι διαβαθμισμένη με CCC+ από τον οίκο Standard & Poor’s.

* **Κίνδυνος ρευστότητας:**

Ο κίνδυνος ρευστότητας της Εταιρίας κρίνεται περιορισμένος διότι τα μετρητά της επαρκούν για την κάλυψη των υποχρεώσεών της. Επίσης οι απαιτήσεις της προέρχονται, στο σύνολό τους, από την ALPHA BANK και συνεπώς δεν υπάρχουν καθυστερήσεις είσπραξης.

## 16. Συναλλαγές συνδεδεμένων μερών

Η Εταιρία είναι ελεγχόμενη από τη μητρική ALPHA BANK Α.Ε. που είναι εγκατεστημένη στην Ελλάδα και η οποία κατέχει (άμεσα και έμμεσα) το 100% των μετοχών της.

Οι συναλλαγές που αφορούν πωλήσεις, αγορές, απαιτήσεις και υποχρεώσεις προς και από τα συνδεόμενα μέρη του Ομίλου έχουν ως ακολούθως:

|  |  |  |
| --- | --- | --- |
|  |  | **Από 1η Ιανουαρίου έως** |
| **Έσοδα** |  | **31.12.2017** |  | **31.12.2016** |
| Παροχή υπηρεσιών  |  | 4.841.611,70 |  | 621.300,00 |
| Δανεισμός προσωπικούΤόκοι |  | 31.526,29186,57 |  | 138,97 |
| **Σύνολο Εσόδων** |  | **4.873.324,56** |  | **621.438,97** |
| **Έξοδα** |  |  |  |  |
| Τόκοι δανείων και τραπεζικά έξοδα |  | 2.030,10 |  | 179,32 |
| Ενοίκια  |  | 74.108,50 |  | 2.017,50 |
| Δαπάνη δανεισμένου προσωπικού |  | 179.721,68 |  | 13.160,17 |
| Έξοδα μηχανογραφικής υποστηρίξεωςΛοιπά έξοδα |  | 1.134.495,2512.759,68 |  | 153.624,837.200,00 |
| **Σύνολο Εξόδων** |  | **1.403.115,21** |  | **176.181,82** |
|  |  |  |  |  |
|  |  | **31.12.2017** |  | **31.12.2016** |
| **Απαιτήσεις** |  |  |  |  |
| Καταθέσεις |  | 1.065.174,50 |  | 130.445,73 |
| Πελάτες |  | 422.317,03 |  | 586.644,00 |
|  |  | **1.487.491,53** |  | **717.089,73** |
| **Υποχρεώσεις** |  |  |  |  |
| Υποχρεώσεις από αποσπασμένο προσωπικό |  | 92.035,43 |  | 5.856,59 |
| Υπηρεσίες υποστηρίξεωςΛοιπές υπηρεσίες |  | 430.328,607.790,68 |  | 104.376,79-- |
|  |  | **530.154,71** |  | **110.233,38** |
|  |  |  |  |  |

Οι ανωτέρω συναλλαγές έγιναν με βάση εμπορικούς όρους της αγοράς και απαλείφονται κατά την σύνταξη των ενοποιημένων οικονομικών καταστάσεων της Alpha Bank.

Δεν έχουν πραγματοποιηθεί συναλλαγές με μέλη της γενικής διεύθυνσης.

Επίσης, δεν έχουν χορηγηθεί δάνεια σε μέλη του Διοικητικού Συμβουλίου ή σε λοιπά διευθυντικά στελέχη του Ομίλου και σε συγγενείς αυτών, καθώς και σε λοιπά συνδεδεμένα μέλη.

## 17. Ενδεχόμενες υποχρεώσεις και δεσμεύσεις

Δεν υπάρχουν επίδικες ή υπό διαιτησία διαφορές δικαστικών ή διαιτητικών οργάνων που να έχουν σημαντική επίπτωση στην οικονομική κατάσταση ή λειτουργία της Εταιρίας.

Δεν υπάρχουν ενέχυρα ή άλλα βάρη σε περιουσιακά στοιχεία της Εταιρίας.

**Δεσμεύσεις από λειτουργικές μισθώσεις – Η Εταιρία σαν μισθωτής:**

Η Εταιρία έχει υπογράψει ιδιωτικά συμφωνητικά μίσθωσης, για τα ακίνητα όπου στεγάζεται η επιχειρηματική της δραστηριότητα, με τη μητρική της ALPHA BANK. Τα ελάχιστα μισθώματα βάσει της σύμβασης αυτής αναλύονται ως ακολούθως:

|  |  |  |  |
| --- | --- | --- | --- |
|  | **31.12.2017** |  | **31.12.2016** |
| Εντός ενός έτους | 109.927,50 |  | 2.340,00 |
| Πέραν του έτους και μέχρι πέντε έτη | - |  | 2.286,50 |
| Πέραν των πέντε ετών | - |  | - |
| Σύνολο | **109.927,50** |  | **4.626,50** |
|  |  |  |  |

**Δεσμεύσεις από χρηματοδοτικές μισθώσεις:**

Δεν υπάρχουν δεσμεύσεις από χρηματοδοτικές μισθώσεις.

**Ανέλεγκτες φορολογικά χρήσεις:**

Για τις ανέλεγκτες φορολογικά χρήσεις γίνεται αναφορά στην ενότητα 8 «Φόρος Εισοδήματος».

## 18. Αμοιβές εκλεγμένων Ορκωτών Ελεγκτών Λογιστών

Οι αμοιβές των εκλεγμένων Ορκωτών Ελεγκτών Λογιστών που βάρυναν τα αποτελέσματα της Εταιρίας, κατά χρήση, αναλύονται ως εξής, σύμφωνα με τα οριζόμενα στις παραγράφους 2 και 32 του άρθρου 29 του Ν.4308/2014.

|  |  |  |  |
| --- | --- | --- | --- |
|  | **31.12.2017** |  | **31.12.2016** |
| Για τον έλεγχο των οικονομικών καταστάσεων | 5.000,00 |  | 5.000,00 |
| Αμοιβές σχετικές με φορολογικά πιστοποιητικά | 2.000,00 |  | 2.000,00 |
|   | **7.000,00** |  | **7.000,00** |
|  |  |  |  |

##

## 19. Γεγονότα μετά την ημερομηνία του Ισολογισμού

Δεν υφίστανται σημαντικά γεγονότα μεταγενέστερα της ημερομηνίας συντάξεως των οικονομικών καταστάσεων της Εταιρίας.

|  |
| --- |
| Αθήναι, 29 Ιουνίου 2018 |
| Ο Πρόεδρος τουΔιοικητικού Συμβουλίου | Ο Αντιπρόεδρος τουΔιοικητικού Συμβουλίου | Ο ΔιευθυντήςΟικονομικών Υπηρεσιών |
|  |  |  |
|  |  |  |
|  |  |  |
| Λάζαρος Α. Παπαγαρυφάλλου | Ευάγγελος Ι. Κάββαλος | Αναστάσιος Θ. Καρακώστας |
| Α.Δ.Τ. ΑΚ 093634 | Α.Δ.Τ. Σ 284225 | Α.Δ.Τ. ΑΖ 619504 |
|  |  | Αρ.Αδ.Ο.Ε.Ε. 001382 Α΄ΤΑΞΕΩΣ |